text:
100 ár síðan kvinnur fingu valrætt til løgting og fólkating
Nýsetti amtmaðurin í Føroyum, havnarmaðurin Christian Bærentsen skrivar 7. august ár 1900, at hann hevur gjørt eitt uppskot til broyting í lóg um kommunustýri í Havn. Hann sendir Løgtinginum málið, saman við viðmerkingum hjá kommunustýrinum. Bærentsen amtmaður sigur, at hann hevði grundað uppskotið á m.a. lógirnar um Købstadskommunernes Styrelse í Danmark 1868, fyriskipan um Købstaden Reykjavík 1872 umframt Tórshavnar kommunustýri í 1877.
Bærentsen amtmaður skeyt m.a. upp, at býráðið skuldi verða stjórnað av fólkavaldum limum, men fútin skuldi verða fastur formaður. (Frammanundan hevði fútin havt fastan sess í stýrinum, og kundi eins og aðrir stýrislimir verða valdur til formann.) Valrætt skuldu allir menn í kommununi fáa, tó skuldu teir størstu skattaborgarnir í Havn kunna velja fimta hvønn býráðslim á vali fyri seg.
Ein onnur viðmerking frá amtmanni var, at kommunustýrini sambært kommunulógini frá 1862 kundu taka avgerð um at halda regluligar almennar fundir. Men henda rætt hevði stýrið í Havn ikki nýtt. Harafturat var ongin myndugleiki, sum hevði samlað yvirlit yvir raksturin hjá kommununi. Ábyrgdin var spjødd hjá fleiri myndugleikum t.d. fútanum, stýrislimunum, skúlanevndini og fátækrakassanum. Eisini var tað óheppið, at kommunustýrislimirnir sjálvir álíknaðu borgararunum skatt, heldur enn at serlig líkningarnevnd gjørdi hetta arbeiði.
Løgtingið samtykti at lata uppskotið hjá Bærentsen amtmanni prenta og býta út millum havnarfólk. Løgtingið samtykti sum heild uppskotið hjá amtmanni við kommunustýrisins viðmerkingum 10. sept. 1901. Amtmaður sendi síðan lógaruppskotið hjá Løgtinginum til Løgmálaráðið í Keypmannahavn 2. oktober 1901.
Peter Adler Alberti løgmálaráðharri skrivar Bærentsen amtmanni bræv 24. juli 1902 og greiðir frá, at Løgmálaráðið hevði viðgjørt Løgtingsins lógaruppskot frá 10. sept 1901. Løgmálaráðið hevði tá gjørt fleiri viðmerkingar og uppískoyti, umframt tríggjar høvuðsviðmerkingar:
Í fyrsta lagi tók Løgmálaráðið ikki undir við, at fútin skuldi verða fastur formaður í stýrinum, heldur skuldi formaðurin verða valdur millum stýrislimirnir.
Í øðrum lagi vildi Løgmálaráðið broyta Løgtingsins uppskot soleiðis, at eisini konufólk við sjálvstøðugum húsarhaldi fingu valrætt og valbæri til býráðsval.
Eisini hevði Løgtingið skotið upp, ”at veljari, sum vil velja, møtir upp persónliga á valstaðnum og boðar frá skrivliga ella munnliga, hvønn hann vil atkvøða fyri.” Hetta broytir Løgmálaráðið til at verða loynilig val, sambært nýggju lógini fyri øll val í ríkinum frá 7. febr 1901.
Í lógaruppskotinum hjá Løgtinginum frá 1901 stóð einki um at geva konufólki valrætt. Hetta broytir løgmálaráðið til at lata kvinnum, sum hava serogn ( t.d. ógiftum kvinnum og einkjum, sum standa fyri egnum húsarhaldi/húsharrar) atkvøðurætt til býráðsval, lótu tey kommununi beinleiðis skatt.
Tá spurningurin um valrættin kom, býtti 5-mannanevndin í Løgtinginum seg sundur í ein meiriluta og ein minniluta. Meirilutin (Djóni í Geil, Sørin Müller, Poul Niclasen og J.H. Schrøter) skeyt upp at lata øllum kvinnum valrætt, t.e. eisini teimum giftu, rindaðu hjúnini í minsta lagi 8 kr., t.e. 4 kr. í part í kommunuskatti. At gjalda í minsta lagi 4 kr. í kommunuskatti hevði síðan 1866 verið ein treyt fyri atkvøðurætti hjá mannfólki til kommunustýri.
Hóast nakrir í meirilutanum vóru í iva, um kvinnur sum heild vóru nóg búnar til valrætt og valbæri til kommunuval, so var meirilutin samdur um: at skulu ógiftar eins og skildar kvinnur og einkjur, sum hava sjálvstøðugt húsarhald, fáa valrætt, eiga eisini giftar kvinnur treytaleyst at fáa henda sama rætt. Tær giftu konurnar eru í øllum lutum líka frægar sum hinar. Tær lata eins nógv til tilverugrundarlagið hjá húskinum, sum maðurin, eru sparnar, ansnar og ala upp børnini. Er maðurin latur ella váttligur, er konan betur fyri at atkvøða enn hann.
Uppskotið hjá meirilutanum í løgtingsnevndini hevði havt við sær, varð tað samtykt, at tey, sum fingu valrætt, gjørdust munandi fleiri.
Í Tórshavnar kommunu høvdu 242 borgarar atkvøðurætt í 1902. Sambært uppskotinum hjá Alberti løgmálaráðharra høvdu 77 fleiri havnarfólk fingið valrætt, 15 menn og 62 kvinnur. Eftir uppskotinum hjá meirilutanum í 5-mannanevndini høvdu 206 kvinnur fingið valrætt (190 giftar og 16 stakar).
Tá 5-mannanevndin legði síni tilmæli fram til 2. viðgerð í Løgtinginum, var mikil orðadráttur serliga um valrættin hjá kvinnum, antin Løgtingið skuldi samtykkja uppskotið hjá Alberti løgmálaráðharra ella tað hjá meirilutanum í 5-mannanevndini.
Minnilutin í 5-mannanevndini (Júst Jacobsen, bóndi í Havn) helt, at Løgtingið átti at samtykkja greinina hjá løgmálaráðnum um atkvøðurætt óbroytta. Hann segði,
at ”føroyingar og serliga kvinnurnar her á landi eru nógv aftari, tá ræður um politikk, enn fólk aðrastaðni í kongsríkinum, …og at ein eigur at bíða eftir, hvat verður í Danmark hesum viðvíkjandi…”
Uppskotið hjá meirilutanum í 5-mannanevndini fall í Løgtinginum við lítlum meiriluta ímóti. Í Tingakrossi var gjørt nógv burtur úr viðgerðini viðvíkjandi málinum um valrætt til kvinnur.
Løgtingið samtykti uppskotið frá Løgmálaráðnum 17. september 1902 við minsta meiriluta (11 av 20 atkvøðum). Tá amtmaður sendi Løgmálaráðnum hetta samtykta lógarupskotið, legði Løgtingið við hesar einmælt samtyktu viðmerkingar:
At bara 11 av 20 tingmonnum høvdu atkvøtt fyri uppskotinum hjá Løgmálaráðnum, var tí, at ósemja var um, hvussu stórur partur av kvinnum skuldi fáa valbæri og valrætt. Meirlutin í Løgtinginum stuðlaði uppskotinum hjá Løgmálaráðnum, sum gav monnum og støkum kvinnum valrætt. Ein stórur minniluti vildi, at valrætturin eisini skuldi galda giftar konur. Av tí at sáttmálar um serogn hjá kvinnum eru ikki í Føroyum, fingu bara stakar og sjálvstøðugar kvinnur valrætt eftir uppskotinum hjá Løgmálaráðnum (tær vóru sum nevnt 62 í tali). Tí atkvøddu 9 tingmenn ikki fyri uppskotinum hjá Løgmálaráðnum.
Vert er at geva gætur, at kvinnur í Danmark høvdu ikki valrætt til kommunuval fyrrenn í 1909 – heldur ikki stakar kvinnur.
Annars var vanligur (óskerdur) valrættur fyri menn eins og kvinnur og ognarleys til kirkjuráðsval í Danmark og í Føroyum komin í gildi í 1903.
Men, sum nevnt, samtykti Løgtingið uppskotið frá løgmálaráðnum 17. september 1902. Amtmaður sendi hetta samtykta lógarupskotið til løgmálaráðið, sum sendi tað víðari til Ríkisdagin.
Lógin um býráð fyri Havnina var til viðgerðar í Ríkisdegnum árini 1902-1906. Av tí at nevndin, sum umsat málið, hevði onki fordømi um eina so liberala keypstaðarlóg, vildu donsku politikarnir ikki, at Havnin skuldi fáa fyrimun fram um aðrar býir í kongsríkinum. Her varð serliga hugsað um at lata kvinnur fáa valrætt og valbæri, og at býráðið fær møguleika at velja formann bara millum valdu umboðini.
Stríðið um valrætt til kvinnur byrjar í Havn
Við hesum var stríðið um býráðslógina í Havn at geva kvinnum og ognarleysum valrætt høvuðsorsøkin til, at lógin um valrætt til kvinnur bleiv samtykt 20. apríl 1908 at galda fyri Danmark og Føroyar.
Uppskotið til lóg um býráð fyri Havnina hevði sostatt virkað sum jarnbrot í Ríkisdegnum í seks ár, til tess at geva kvinnum valrætt í danska ríkinum.
Sambært býráðslógini, sum kom í gildi 1/1 1909, fingu tey valrætt, sum búðu í kommununi og guldu skatt í sama kalendarári. Rindaði maður skatt, hevði konan eisini valrætt. Hesi somu høvdu valbæri.
Danski Ríkisdagurin var fram til ár 1953 settur saman av tveimum lógarkømurum: Fólkatinginum og Landstinginum. Fyri at lógir skuldu fáa gildi, skuldu tær verða samtyktar í báðum kømurunum.
Fríðrikur Petersen próstur, ið var landstingsmaður fyri Føroyar í 1908, var avgerandi maður fyri lógarsamtyktina í Landstinginum 20/4 1908 fyri at kvinnur skuldu fáa valrætt í kongsríkinum. Meðan bløðini Kirken og Hjemmet takkaðu føroyska landstingsmanninum fyri atkvøðuna, var støðan hjá Ekstrablaðnum øðrvísi. Blaðið helt lítið um, at Fríðrikur Petersen hevði lagt seg út í danskan politikk. Ekstrablaðið helt, at føroyingar høvdu valt Fríðrik próst í landstingið fyri at sleppa undan at hoyra hann prædika í Føroyum: Tí hann er ein stórfingin ”prækehestur”, tá hann er í Føroyum, men kendur fyri aldri at taka orðið í Ríkisdegnum. At tað leikaði hart á í donskum politikki um valrætt til kvinnur, sæst av, at Fríðrikur próstur meldaði seg út úr danska høgraflokkinum fyri at kunna atkvøða fyri valrætti til kvinnur.
Fyrsta valið til nýggja býráðið í Havn var 27/11 1908. Nýggja býráðið tók við 1/1 1909.
Býráðslógin er ein varði í kommunusøguni, tí undantikið, at kvinnur høvdu fingið valrætt til meinigheitsráðini í 1903, og at kvinnur kundu velja á fólkatkvøðuni um rúsdrekkasølu í 1907 - var hetta fyrstu ferð, at kvinnur og ognarleys høvdu valrætt.
Tað at kvinnur og ognarleys nú kundu verða skrivað á atkvøðuseðilin og kundu atkvøða í Føroyum í novembur 1908 og í Danmark í mars 1909, varð lopfjølin at vinna kvinnum politiskan rætt til tingini í Føroyum og í Danmark.
Valrætt til løgting og fólkating fingu kvinnur í 1915.
Jens Pauli A Nolsøe og Kári Jespersen: Havnarsøga V, 2009


c: text/html

text:
Orð: Jákup Dahl
1. Nú letist aftur eyga mítt,
men Guð, títt ljós lat lýsa blítt,
tín sterka, góða verndarvong
tú breiði yvir mína song!
2. Mær, faðir, fyrigev alt tað,
sum ilt eg gjørdi henda dag,
at søtan her eg sovna má,
við Guð og menn í frið og náð!
3. Gev mær, at eg á evstu stund
má sova sælan friðarblund;
hin myrka gravarbústað ger
mær heimligan sum stovan her!
4. Mín sál sær finni hvíld í tær,
og hvíl tú, Guð, í brósti mær,
so eg hvønn dag her foldum á
í øllum góðum batna má!
5. Hjálp mær á hvørji morgunstund
at koma glaður á tín fund;
og tá mín sól til viðar fer,
mær lívsins sól og ljós tú ver!

robotstxt: allowed

filter: keep


text:
Hydraulik slangur:
Vit hava eitt stórt úrval av hydraulik slangum á goymslu.
Slangur til kranar, spøl og mangt annað hava vit gjørt nógv av, og síðani Januar 2015 hava vit kunna veitt hydraulik slangur til fiskapumpur umborð á pelagisku skipunum í Føroyum.
Hava tit spurningar, so eru tit altíð vælkomin at seta tykkum í samband við okkum.
Sølufólk:
Óli J. Poulsen
Tlf. +298 791114
Hydraulik motorar:
Vit hava eitt gott úrval av hydraulik motorum á goymslu:
Hydraulik fittings:
Vit kunnu veita øll sløg av fitting til slangur og rør.
Hydraulik ventilar:
Vit hava á goymslu eitt gott úrval av ventilum til hydraulik.
-
Flow valves
-
Flow control valves
-
Check valves
-
Proportional directional spool valves
-
Etc.


text:
ProWord
Var tú signaður av at lesa fylgjandi?
Gud í lívi Ábrahams1. Mósebók 12,8.
Byggir altar.
Tá ið vit hyggja eftir lívi Ábrahams, síggja vit, hvussu nær hann livdi Gudi. Ábraham bygdi altar og ákallaði navn Harrans. Í veruleikanum var tað tað einasta, hann bygdi. T.d. síggja vit ongastaðni, at hann bygdi borgir. Við endan av lívi hansara síggja vit, at hann bygdi eitt gravstað til Sáru. Men hvar enn hann fór, bygdi hann eitt altar og setti alt í lívi sínum í samband við Gud. Eftir sum hann bygdi altar, kunnu vit gera ein samandrátt av ævisøgu hansara.
Ábraham tilbað Gud. Tað var tað mest umráðandi hjá honum. T.d. tilbað hann Gud, tá ið:
- hann kom aftur úr Egyptalandi (1. Mós.13, 2-4);
- hann sá hitt lovaða landið ( 1. Mós. 13,14-18);
- Harrin opinberaði seg fyri honum og broytti navn hansara frá Ábram til Ábraham (1. Mós. 17,3-5);
- hann gjørdi ein sáttmála við Abimelek í Be´erseba (1.Mós. 21,33).
At byggja altar var ikki nøkur løtt uppgáva. Ein hevði brúk fyri steinum og múrkálki. Men tað torførasta altarið at byggja, var tað á Moriafjalli. At byggja hetta altarið skaddi kanska ikki ryggin, men breyt hjarta hansara. Hann visti, at hetta altarið, sum hann bygdi, var til egna son hansara. Í eygum Harrans hevði Ábraham ofrað son sín. Tað var ikki av tilvild, at veðrurin var har, Gud hevði syrgt fyri tí.
Gudfrøði Ábrahams.
Ábraham kendi Gud betur enn nakar av samtíðarfólkum hansara. Tað var Gud, sum opinberaði fyri Ábrahami tann stóra sannleikan um seg sjálvan (1.Mós. 18,19). Eingin bíblia var tá. Einasta kelda um Gud var Gud sjálvur. Gud opinberaði seg fyri Ábrahami. Tá ið Abraham talaði við Gud, ella tá ið hann talaði um Gud, nýtti hann fylgjandi nøvn:
ADONAI (HARRIN, MEISTARI) -1. Mós. 15,2.
YAHWEH (HARRIN – EG ERI) - 1.Mós. 15,2.
EL ELYON ( GUD HIN HÆGSTI) - 1. Mós. 14,22.
EL SHADDAI (GUD HIN ALVALDI) -1.Mós. 17,1.
EL ROI (GUD, SUM SÆR MEG) - 1. Mós. 16,13.
EL OLAM ( GUD HIN ÆVIGI) - 1.Mós.21, 33.
YAHWEH JIREH ( GUD SUM ÚTVEGAR (ella sær)) - 1. Mós. 22,14.
Ábraham hevði onga bíbliu, men hann kendi Gud betur enn mong, sum hava eina. Alt eftir, hvussu vit kenna Gud, er lív okkara. “Vís mær Gud tín, og eg kann siga tær, hvussu tú livir, og eisini hvar tú verður í ævinleikanum!”
At koma at kenna Gud er grundarlagið. Uttan hann er einki veruligt lív og eingin tænasta.


text:
Vespureiðrið (94) - 22. okt 2018
Sending um føroyskan fótbólt: Í studio: Svenn Olsen‚ Ólavur Larsen‚ Christian Høgni Jacobsen, Jógvan Martin Olsen og Sonni L. Petersen. Telefon: Leivur Frederiksen (KVF) og Christian F. Andreassen (…
Brúgvin (106) - 22. okt 2018
Sending um Runavíkar Kommunu: Jens Dybkjær Holbech, Símun Hammer og Hans Tausen Olsen.
NOVA úr Suðuroynni - Sending 26
Lokalsending um Suðuroynna: Gestir hesaferð eru: Signar Olsen,frá byggifyritøkuna SH-Bygg. Jónsvein Bech,Sóknarprestur á Tvøroy…
Kelduvaðið - Tala: Kári Kjelnæs "Símun Pætur við koleldin" Orðið: "Tíni gyltu ár"
Sending frá Evangelisku Røddini (EvR)
10 tær mest týðandi vørurnar at eta vistfrøðiligt
Vistfrøðiligur matur hevur færri tilsætningsevni, ella íblandingarevni, í sær enn annar matur. Nakrar matvørur verða sproytaðar me…
Kanning av kynsligari misnýslu av børnum í Føroyum
Tey sum oftast gera seg kynsliga inn á børn eru fosturpápar, sambúgvar hjá mammuni ella vinir og kenningar, sum ikki eru í familju…
Tvístøða (43) - "Irdi, við ella uttan Ð"
Spurningur: "Tað er ikki loyvt at eita Irdi í Føroyum. Ella, jú, tað er loyvt at eita Irdið við Ð. Ella Irdý við Ý. Er tað ikki l…
Tvístøða (43) - "Børn nú á døgum eru ov ósunn og í sera ringari venjing"
Spurningur: "Í mínum starvi sum ítróttarlærari, síggi eg alsamt fleiri børn og ung, ið eru yvirvektig. Fleiri teirra eru beinleiði…
Tvístøða (43) - "Menn hjálpa ikki til heima við hús!"
Spurningur: "Í seinastuni havi eg hoyrt fleiri kvinnur klaga um mennirnar hjá sær. Klagurnar umhandla serliga tíðuna gerandisdagar…
Tvístøða (43) - Øll sendingin
Kjaksending við Harry Knudsen, Sunnevu Mohr og Arna Zachariassen. Tóri Højgaard er vertur.
Fuglafjarðarsendingin (7) - 18. okt. 2018
Sending um og úr Fuglafirði.
Hugnaløtan (38) - Gestur: Karina Højgaard
Beinleiðis sending saman við gesti. Hesaferð við Karinu Højgaard í R7 studio í Runavík.
Rák (20) Barnabati um trivnaðin hjá børnum og barnafamiljum í Føroyum
Ov nógvar familjur eru fíggjarligar sperdar. Barnabati hevur árliga samband við góð 300 húskið, sum stríðast við at fáa endarnar a…
Á Torginum - Tala: Jógvan Júst Rasmussen "Efesusbrævið" (6)
Sending frá Evangelisku Røddini (EvR)
Metis - Øll sendingin - 16. oktober 2018
Samrøður: Julius Poulsen, um navigatiónsútgerð. Eli Lassen, um supply- og oljuvinnu í Føroyum.
Brúgvin (105) - 15. okt 2018
Sending um Runavíkar Kommunu: Erla Mortensen, Oyvør Jacobsen, Hans Michael í Mittúni og Jákup Davidsen
NOVA úr Suðuroynni - Sending 25 - prát við Jenis av Rana
Lokalsending um Suðuroynna: Prát við Jenis av Rana
NOVA úr Suðuroynni - Sending 25 - prát við Dennis Holm
Lokalsending um Suðuroynna: Prátið við Dennis Holm
Vespureiðrið (93) - 15. okt 2018
Sending um føroyskan fótbólt: Í studio: Rógvi Jacobsen, Jan Meinert B. Andreasen, Rúni Heinesen og Tummas Lervig. Jonhard H. Han…
Sosialt ólag millum svørt og ikki rasisma er orsøk til svarta mannfallið í USA
KvF endurtók (so tað sat fast) eini tíðindi um ein hvítan løgreglumann í Texas, ið var dømdur fyri ógrundað at hava skotið ein sva…
Týskland stríðist við alsamt fleiri avvístar umsøkjarar um friðskjól
Talið á landastrokum, ið Týskland hevur sýtt friðskjól, øktist 71% frá 2016 – 2017, úr 38.000 upp í 65.000, skrivar Reuters frá tý…
París-avtalan um veðurlag aftur fingið skot fyri bógvin
Seinast frættu vit, at USA er tað einasta av ídnaðar- og menningarlondunum í heiminum, ið hevur hildið setningin at minka sítt CO2…
Professari skotið seg í armin til at mótmæla Trump
Hervilig sjúka hevur herjað USA í skjótt 2 ár. Eftir øllum at døma breiðir hon seg út um Vestanlond. Hon virkar sum neytaøði og ri…
Nýggjur islamskur uppreistrarherur í Miðafrikanska Lýðveldinum
Ein nýggj vápnað uppreistrarherur í Miðafrikanska Lýðveldinum CAR hevur tikið sær heitið: Samgongan fyri friði, stytt UPC. Hesir e…
Kelduvaðið - Símun Absalonsen "Sæl eru hini fátæku í Anda" - Orðið: "Ferðamaðurin"
Sending frá Evangelisku Røddini (EvR)
Samband
Postboks 226
FO-600 Saltangará


text:
- Tíðindi, mentan og ítróttur
Landsstýrismaðurin vil kanna Føroya Tele
Tak niður
Poul Michelsen, landsstýrismaður í vinnumálum, hevur biðið um eina óhefta kanning av Føroya Tele.
Endamálið er m.a. at fáa greiði á, um nýggir aktørar hava nóg góða atgongd á telemarknaðinum við verandi bygnaði.
Jan Ziskasen, stjóri í Føroya Tele, vil ikki gera samrøðu við sjónvarpið.
Hann vil ikki gera samrøðu, tí Fjarskiftiseftirlitið viðger eitt mál millum Tummas við Skipá, sum arbeiðir við eini ætlan um eitt nýtt lágprís-telefonfelag, og Føroya Tele.
Sí eisini


text:
Fara við góðum treysti til Streymnesar
Tað verður aftur ein bardagi um at fáa øll trý stigini til høldar, tá vit kl. 18.00 í annaðkvøld møta EB/Streymi við Margáir. Hetta verður triðja ferðin vit møtast í ár. Í Streymnesi vunnu vit 2-0 og í Sørvági leiktu vit javnleik 2-2, og kundu við eitt sindur meira hepni tikið øll stigini í yvirtíðini, tá frísparkið hjá Søren brast á stongina og út.
EB/Streymur hevur fingið fleiri góð úrslit við Margáir í ár, m.a. við at vinna á KÍ og tvær ferðir ímóti HB, so uppgávan verður torfør. Seinasta umfar blivu teir tó úrlætnir í Klaksvík og teir vilja óivað sleppa at vaska 6-0 avsmurningin av sær sum skjótast.
Okkara menn kunnu við einum sigri mikukvøldið taka enn eitt stórt fet ímóti bjargingini fyri at yvirliva í EFFO-deildini, og vit fara við góðum treysti til Streymnesar eftir øllum trimum stigunum!
Framá 07Vestur!


text:
Hvirlan ferð hetta kappingarárið at skipa fyri trimum størri tiltøkum, og so einari røð av smærri opnum kappingum. Tey størru eru Náttururennigin (Cross-renning) við Kerjar, barnatiltakið Stuttleikir, firmakappingin Virkisleikir, altjóða kappingin Jatnatøk og orienteringar-renningin FAR-O, ið er partur av “North Atlantic Orienteering Championship”, umframt fartelefonkast á Ólavsøku.
Afturat omanfyristandandi tiltøkum so verður skipa fyri útferð fyri hvirluvindarnar í vár, har í tað stendur øllum teimum sum venja á hvirluvindaliðum hjá felagnum at koma við á eina vikuskiftis “venjingar”-legu í Suðuroynni, umframt at felagið aftur í 2013 luttekur í stóru íslendsku innandura kappingini Stórmót ÍR og nøkur av teimum eldru fara á venjingarlegu í vetur í Væxjø.
Árshjólið 2012-13


text:
LÓG UM SÁLARFRØÐINGAR
Lógin um sálarfrøðingar er týðandi fyri dygdina og trygdina innan sálarfrøðiliga yrkið í Føroyum. Við lógini verður millum annað staðfest, hvør hevur rætt at rópa seg sálarfrøðing, og hvørjar treytir eru fyri at fáa løggilding.
Sambært lógini kunnu bert tey, ið hava lokið útbúgving í sálarfrøði á fróðskaparsetri ella øðrum hægri lærustovni, brúka heitið sálarfrøðingur ella psykologur. Heitið sálarfrøðingur verður við lógini eitt vart heiti.
Hevur tú staðið royndina sum kandidatur í sálarfrøði, í sálarfrøðiligari námsfrøði ella líknandi, hevur tú møguleika at fáa løggilding. Fyri at fáa løggilding skal sálarfrøðingur tó taka eina tvey-ára praktiska útbúgving aftrat. Tað er danska Psykolognævnet, sum hevur løggilding av sálarfrøðingum um hendi.
Danska Psykolognævnet tekur avgerð um, hvør uppfyllir treytirnar at kalla seg løggildan sálarfrøðing í Føroyum, og fráboðar avgerðina til sálarfrøðingin. Nevndin hevur harumframt eftirlit við løggildum sálarfrøðingum í Føroyum, bæði innanfyri og uttanfyri heilsuverkið.
Eitt nú kann Psykolognævnet leggja mál fyri serliga aganevnd - Sundhedsvæsenets Disciplinærnævn - ið kunnu føra til átalu ella aðra revsing mótvegis løggildum sálarfrøðingum. Um ein persónur ynskir at kæra ein sálafrøðing, ið starvast innan heilsuverkið, er møguligt við heimild í nýggju lógini at senda kæru til aganevndina.
Skipanin við eftirliti og kærumøguleika, tá viðgerðin ikki er nøktandi, merkir, at borgarin við hesari lóg er betur tryggjaður í sambandi við sálarfrøðiliga viðgerð.
Lógin um sálarfrøðingar kom í gildi 12. oktober 2014, og hon kann lesast í fullari longd her.


text:
Bygdaráðsfundur tann 26/9/18 hjá Sørvágs kommunu
Politikkur29-09-2018 - 20:10 - Jóanis Albert Nielsen
Møtt vóru:
- Aimé Jacobsen, borgarstjóri
- Marna Jacobsen
- Jákup á Stongum
- Anne Sophie Nordendal
- Elsebeth Davidsen
- Jóhan á Ørg
- Sune Jacobsen
Umframt: Sunrid Rasmussen, skrivari
Mál nr. 1
Umsókn um uppnormering av starvsfólkaorkuni í Alvalon
Í skrivi dagfest 17. september 2018 søkir Alvalon um uppnormering av starvsfólkaorkuni í Alvalon.
Trivnaðarnevndin mælir til at uppnormera starvsfólkaorkuna við 20 tímum um vikuna frá 16. oktober 2018 til 1. januar 2019, sambært §5 í Dagstovnalógini.
Fíggjarnevndin tekur undir við tilmælinum frá Trivnaðarnevndini.
Bygdaráðið samtykti at fylgja tilmælinum frá Trivnaðar- og Fíggjarnevndini.
Mál nr. 2
Umsókn um stuðul til jólahúsini við Gil, Borgarhjørt Larsen og Vinjard Magnussen
Í sambandi við at ætlanin er at lata jólahúsini við Gil upp aftur í ár, søkja Borgarhjørt og Vinjard um stuðul til hetta.
Søkt verður um kr. 10.000,00 til sjálvt tiltakið og 40 tímar fyri løn til Borgarhjørt.
Trivnaðarnevndin mælir til at játta stuðul uppá kr. 10.000,00 til jólahúsini við Gil, umframt 40 tímar í løn til Borgarhjørt.
Peningurin verður at taka av kto. 524.1338010 Tilboð og tiltøk innan mentan.
Fíggjarnevndin tekur undir við tilmælinum frá Trivnaðarnevndini, við tí broyting at játta upp til 40 tímar í løn til Borgarhjørt.
Bygdaráðið samtykti at fylgja tilmælinum frá Fíggjarnevndini.
Mál nr. 3
Makaskifti millum trøð á Akranesi matr. nr. 43 og 2 lutir av festinum matr. nr. 38a, Bíggjar bygd
Tekniska nevnd mælir frá at ganga umsóknini um makaskifti millum trøð á Akranesi matr. nr. 43 og 2 lutir av festinum matr. nr. 38a, Bíggjar bygd á møti.
Meirilutin í bygdaráðnum samtykti at fylgja tilmælinum frá Teknisku nevnd.
Mál nr. 4
Útstykking undir Middagsvarða í Sørvági, matr. nr. 119x
Hin 27. august 2018 var licitatión í sambandi við útstykkingina undir Middagsvarða.
Útbjóðingin er skipað soleiðis, at arbeiðstøkurnar fevna um grevstur, planering, útlegging av leiðingum v.m., meðan rør- og el tilfar verður byggiharraveiting.
Í sambandi við útboð varð tilfar sent til ellivu veitarar.
Inn komu fimm tilboð:
- Sp/f Desk
- Sp/f HZ Gravimaskinum
- P/f J&K Petersen
- Sp/f Maskingrevstur
- Sp/f KJO
Lægsta tilboðið var frá Sp/f KJO v/Kristian Olsen, áljóðandi kr. 5.388.808,00 uttan MVG.
Í sambandi við rørtilfar so varð biðið um tilboð frá P/F Svend Krosstein og P/F Zacharias Leitisstein.
Sp/f Thorfinn Nielsen og Sp/f El-net lótu tilboð uppá el-tilfar.
Tekniska nevnd hevur viðgjørt tilmælið frá Sp/f Westtech viðvíkjandi útstykkingini á Middagsvarða og mælir til at taka av niðanfyri nevndu tilboðum:
- Sp/f KJO - entreprenørarbeiði, kr. 5.388.808,00 uttan MVG
- P/f Svend Krosstein - rørtilfar, kr. 681.322,76 uttan MVG
- Sp/f El-net - El-tilfar, kr. 171.270,00 uttan MVG
Jákup á Stongum luttók ikki í viðgerðini.
Fíggjarnevndin tekur undir við tilmælinum frá Teknisku nevnd.
Bygdaráðið samtykti at fylgja tilmælinum frá Teknisku- og Fíggjarnevndini.
Mál nr. 5
Skriv frá Michael Gram, viðv. kajakkum á Sørvágsvatni
Michael Gram hevur sent niðanfyri frágreiðing í sambandi við, at hann ætlar at keypa 20 kajakkir til útleigan á Sørvágsvatni:
Jeg påtænker at købe 20 kajakker og leje dem ud fra Flúgvarabedingini ved vatnið. Jeg har selv roet kajak i mange år og fornemmer at der er en stigende interesse i at prøve denne aktivitet.
Vinnunevndin mælir til at royndarloyvið við kajakkum á Sørvágsvatni verður givið í 2 ár tvs. til 2020.
Meirlutin í bygdaráðnum tekur undir við tilmælinum frá Vinnunevndini at geva eitt royndarloyvi við kajakkum á Sørvágsvatni í 2 ár frá 1. okt. 2018 til 1. okt. 2020.
Umsókn um loyvi til at seta ein skúr á flúgvarabedingina, Michael Gram:
I forlængelse af min ansøgning om kajakroning på "vatninum", vil jeg hermed ansøge om tilladelse til opførelse af et midlertidigt skur til opbevaring af kajakkerne på Flúgvarabedingini.
Tekniska nevnd mælir til at geva loyvi at seta skúr, ið er uml. 20 kvm. á Flúgvarabedingina matr. nr. 427a í Sørvági við teimum treytum, ið eru ásettar av Vága Floghavn í leiguavtaluni um skúrin.
Bygdaráðið samtykti at fylgja tilmælinum frá Teknisku nevnd.
Mál nr. 6
Umsókn um sundurbýti av matr. nr. 2b í Sørvági, Erland Heinesen
Erland søkir um at matr. nr. 2b verður sundurbýtt soleiðis, at sethúsini á matr. nr. 2b verða frábýtt innangarðsstykkinum, ið er 1.864 m2 til víddar.
Tekniska nevnd viðmælir umsóknina um sundurbýti av matr. nr. 2b, soleiðis at sethúsini verða býtt frá inngarðsstykkinum.
Bygdaráðið samtykti at fylgja tilmælinum frá Teknisku nevnd.
Mál nr. 7
Jóhan Petur og Vivian søkja í skrivi 11. september 2018 um niðanfyri nevndu broytingar í sambandi við bygging av sethúsum á matr. nr. 397d í Sørvági
Søkt verður um broyting av áður givnum byggiloyvi til sethús á matr. nr. 397d í Sørvági.
Broytingarnar eru:
- Broyting av takhall, frá saðiltak til einvegis takhall.
- Svali á norðursíðu
- Grundin verður klødd við timbur - áðrenn var lagt upp til at pussa grundina
- Nøkur vindeygu eru flutt
Tekniska nevnd mælir til, at loyvi verður givið til broytingar av byggiloyvi til bygging av sethúsum á matr. nr. 397d í Sørvági, sambært umsókn dagfest 11. september 2018.
Jákup á Stongum luttók ikki í viðgerðini.
Bygdaráðið samtykti at fylgja tilmælinum frá Teknisku nevnd.
Mál nr. 8
Fyrispurningur frá Dagmar J. Leonson og Susan J. Húsdal, um Sørvágs kommuna er áhugað at keypa matr. nr. 131a í Sørvági
Vinnunevndin hevur viðgjørt fyrispurningin frá Dagmar og Susan, um kommunan er áhugað at keypa matr. nr. 131a í Sørvági.
Vinnunevndin mælir frá at keypa matr. nr. 131a.
Fyrispurningur við at leggja økið í sethúsaøkið verður tikið upp, tá farið verður undir nýggju byggisamtyktina fyri Sørvág.
Fíggjarnevndin mælir til at fara undir samráðingar við Dagmar Leonsson og Susan Húsdal um keyp av matr. nr. 131a.
Bygdaráðið samtykti at fylgja tilmælinum frá Fíggjarnevndini.
Mál nr. 9
1. viðgerð av fíggjarætlanini fyri 2019
Mett skattainntøka:43.469.567,00
P/f skattur:3.000.000,00
Skattur av eftirlønarinngj.:8.955.000,00
Flyting vegna DIS, FAS og frádráttir:3.845.000,00
Rakstur:44.983.000,00


text:
Í samband við átakið Jólahjálp hjá Barnabata, so roynir Barnabati eftir besta førimuni at savna so mikið av peningi, at barnafamiljur í fíggjarligum trongum korum fáa eina hjálpandi hond nú jólini stunda til.
Barnabati strembar eftir, at hvør familja fær 1000 krónur pluss 500,- fyri hvørt barn í aldrinum 14 til 17 ár, og 300,- fyri hvørt barn, ið er 0 til 13 ár.
Útrokningin byggir á frymilin, ið Hagstova Føroyar brúkar, tá ið man roknar seg fram til fátækraváðamarkið.
Roknidømi
Tá javnvirðisinntøkan verður roknað, verða persónarnir í húskinum vigaðir ymiskt. Tann fyrsti vaksni telur 1, næsti vaksni telur 0,5 og børn undir 14 ár telja 0,3.
Dømi: Vit hava tvey húski, har annað er ein stakur persónur uttan børn, við eini tøkari inntøku á 200.000 krónur, og hitt eitt húski við tveimum vaksnum við tveimum børnum og eini tøkari inntøku upp á 420.000 kr. Tann staki hevur eina javnvirðisinntøku upp á 200.000 kr. Í seinna húskinum skal inntøkan vigast: 1 fyri fyrsta vaksna, 0,5 fyri næsta og 0,3 fyri hvørt barnið. Samlaða inntøkan hjá hesum húskinum skal so býtast við 2,1 (1+0,5+0,3+0,3) fyri at fáa javnvirðisinntøkuna hjá hvørjum persóni. Í hesum døminum verður javnvirðisinntøkan hjá seinna húskinum 420.000 kr. býttar við 2,1. Tað gevur eisini 200.000 kr. Sostatt eru persónarnir í báðum húskjunum í somu støðu og hava somu nýtslumøguleikar – hjá øllum er javnvirðisinntøkan 200.000 kr.
Markið fyri fátækraváða
Fyri 2015 er markið fyri, nær ein er í fátækraváða, ein roknað javnvirðisinntøka á 133.400,8 kr. Tað vil siga, at:
• Ein stakur, sum hevur eina húskisvekt á 1, skal hava eina tøka inntøku á 133.400,8 kr. fyri ikki at fella undir markið;
• Eitt húski við einum støkum við einum barni hava eina tøka inntøku á 133.400,8*1,3 = 173.421 kr. fyri ikki at fella undir markið fyri fátækraváða, og
• Eitt húski við tveimum vaksnum og 3 børnum skal hava eina tøka inntøku á 133.400,8*2,4= 320.162 kr. osfr.
Kelda: Hagstova Føroya
Upphæddin á framsíðuni hjá Barnabata verður dagført einaferð um dagin. Upphæddin vísir
allan stuðul í tíðarskeiðnum november og desember 2017.


text:
Hendan køkan má verða ein av mínum yndis. Hon er so frísk og samstundis júst passaliga søt við lekkra brownie botninum. Altso hon smakkaði væl. Og vakri liturin av bromberunum?? Waaauw! eg eri so positivt yvirraskað. Hetta var ein... Continue reading →
Hesa samansetingina havi eg hugsað um leingi. Endiliga fann eg eitt høvi at gera hana til. Hetta er ein ordans sukurbumba, og smakkar ótrúliga væl. Um tú ikki hevur stundir til at gera alla køkuna á degnum, kunnu botnarnir báðir... Continue reading →
Henda vakra køkan er í nýggjasta tilboðsblaðnum hjá Á. Flott ha? Hon er faktisk løtt at gera, og so prýður hon soo væl eitt føðingardagsborð. Køkubotnar 4 egg 150 g sukur 150 g mjøl 1 tsk bakipulvur Set ovnin á... Continue reading →
Áhh sum eg havi glett meg at víst tykkum hesa uppskriftina. Hon hevur verið á mínum “to-do lista” alt ov leingi og fyri einari tíð síðani, fann eg endiliga eitt høvi, til júst hesa køkuna. Tað kravdi faktiskt ein innsats... Continue reading →
Tað veit den. Nakað sum eg havi glett meg at koma heim til, er at vitja Gómagott. Í síðstu viku hevði eg endiliga tíð, til at steðga í teirra hugnaliga høli mitt í Havnini. Wauuuw Wauuuw! Eg fekk snøkt sagt... Continue reading →
Tað kennist alt ov langt ímillum at eg stákist í køkinum. Eg má siga sum er, at hesin búkurin onkuntíð fær meg at kenna meg sum eina elli gamla ommu, sum helst bara vil liggja og gera minst møguligt. Náhh,... Continue reading →
Eg má næstan biðja um umbering frá byrjan, tí hetta er ein kaloriubumba frá einari aðrari verð! Eg kann heilsa og siga, at hon eisini smakkar har eftir. Hesin botnurin er eitt tað lekkrasta eg havi smakkað. Tá tú hyggur... Continue reading →
Bláberjamuffur við marcipan og hvítari sjokulátu Nú varð tað mín túrur, at hava køku við til mínar fittu floksfelagar. Tá skal tað helst verða okkurt, sum er lætt at hava við sær. Muffir eru lættar at gera, og man kann... Continue reading →


text:
Hevur tú hug at gerast ráðgevi hjá børnum og ungum, so er møguleikin her.
Í samband við at Barnabati leitar eftir fleiri ráðgevum til barna- og ungdómsráðgevingina Tú & Eg Ráðgevingin, skipar Barnabati fyri einum kunnandi tiltaki í Perluni í Tórshavn, hóskvøldið 4. oktober frá kl. 19:00 til kl. 20:30.
Tóra Petersen, sálarfrøðingur, Turið Horn, psykoterapeut og námsfrøðingur, Bjørghild Djurhuus, heilsurøktari, og Djóni Eidesgaard aðalskrivari koma at greiða frá, um týdningin av eini óheftari fakligari barna- og ungdómsráðgeving.
Vit sóknast tí eftir áhugaðum við viðkomandi førleikum, so sum námsfrøðingum, heilsufrøðingum, lærarum, sálarfrøðingum, sosialráðgevum o.s.fr. Lesandi eru eisini hjartaliga vælkomin.
Tilmelding til kunnandi tiltakið fer fram við at senda teldupost til barnabati@barnabati.fo, ella við at ringja til Barnabata, á 522011.
Skipa verður fyri skeiðvirksemi til ráðgevar tvær ferðir árliga. Nærri kunning um hetta á tiltakinum.
Vit bjóða kaffi og eitt hvørt afturvið.
Vinaliga
Barnabati


text:
5. mars 2018 byrjar nýtt framhaldsskeið í føroyskum fyri tilflytarar
Skeið nr. 0805 Føroyskt fyri tilflytarar - tó ikki skandinavar, framhald I
Kvøldskúlin skipar fyri framhaldsskeiði í føroyskum sum fremmandamáli.
Skeiðið byrjar eftir ætlan 5. mars og varir í 10 vikur, undirvísing er hvønn dag frá 9.30 til 12.30.
Skeiðið er ætlað teimum, sum hava tikið byrjanarskeiðið, 100 tímar, ella hava tilsvarandi kunnleika.
Vit brúka bøkurnar VITI eftir Bergljót av Skarði og MÁLLÆRA eftir Paulivar Andreasen og Árna Dahl. Lærari verður Bergljót av Skarði, undirvíst verður á føroyskum, og heimaarbeiði er partur av arbeiðinum.
Vit fara at lesa tekstir, og dentur verður lagdur á at skilja og tosa føroyskt. Mállæruvenjingar eru partur av frálæruni, og ætlanin er at hava eitt sindur av skriving eisini.
Eitt depositum á 1.500 kr. verður kravt við tilmelding, tað verður afturgoldið, um næmingurin fylgir skeiðinum til fulnar. Tað er møtiskylda.
Um neyðugt, ber til at gera gjaldsavtalu við skúlan.
Tilmelding á www.kvoldskulin.fo í seinasta lagi mikudagin 21. februar 2018


text:
Ukraina
Ukraina (ukrainskt: ykpaïHa ella Ukrajina) er eitt land í Eysturevropa við 45,4 milliónum íbúgvum. Tað hevur mark við Russland, Hvítarussland, Pólland, Slovakia, Ungarn, Rumenia, Moldova, ikki-alment viðurkenda landið Transnistria og Svartahavið. Landið lýsti seg sjálvstøðugt í 1991. Ukraina er næststørsta land í Evropa, næst eftir Russlandi, um hugt verður at fermetratalinum. Høvuðsstaðurin er Kiev við 2,6 milliónum.
Á føroyskum verður landið við hvørt stavað Ukreina, men eftir føroyskum stavsetingarreglum eigur tað at verða stavað Ukraina[1].
Innihaldsyvirlit
Søga[rætta | rætta wikitekst]
Kievríkið var eitt land frá umleið 880 til umleið helmingin av 12. øld. Økið fevndi um Dnepr-dalin, ið lá í núverandi Ukraina, men fevndi eisini um partar av tí sum nú er Hvítarussland og partar av dagsins Russlandi. Ríkið fór til grundar eftir mongolsku innrásina, og tað sum nú er Ukraina gjørdust partur av Pólland-Litava, sum var eitt ríki frá 1569 til 1795.
Í 1986 var ringasta kjarnorkuvanlukka í heiminum í Tjernobyl. Geislavirkin evni vórðu spjadd víða um og gjørdu skaða á fólk, djór og umhvørvi, bæði í, men eisini uttanfyri landið.
Víðu, fruktagóðu fløturnar í Ukraina og ovurnógva kolið gjørdu, at landið var eitt hitt sterkasta lýðveldið í Sovjetsamveldinum (1922–1991). Síðan Ukraina fekk sjálvstýri í 1991, hava viðurskiftini við Russland verið vánalig, serliga tí at londini hava ikki verið samd um, hvør eigur skip og vápn, ið vóru samogn í sovjettíðini.
Politikkur[rætta | rætta wikitekst]
Uppreistur[rætta | rætta wikitekst]
Harðir samanbrestir hava verið millum mótmælisfólk og løgregluna í Kiev í februar 2014. Síðani november 2013 hava fólk mótmælt sitandi forsetanum í Ukraina. Støðan er spent í Ukraina, og stúrt verður fyri, at ófriðurin millum andstøðuna og stjórnardeildir, sum hevur verið í høvuðsstaðnum, fer at breiða seg til aðrar býir, og at tað endar við borgarakríggi. Tað byrjaði í november 2013, tá sitandi forsetin Viktor Janukovitsj valdi at lata vera við at skriva undir eina avtalu við ES. Avtalan, sum nógv hildu fór at slóða fyri ukrainskum ES-limaskapi, var klár at skriva undir, men í evstu løtu bakkaði forsetin út. Janukovitsj sá út til at vera fyri avtaluni, men trýst úr Russlandi fekk forsetan at hálsa um, og fyri hann hevði tað størri týdning at vera væl við Vladimir Putin enn at førka Ukraina nærri Vesturevropa og USA. Hetta hevur fingið øði í fólk, sum halda, at tættari samstarv við bæði USA og ES hevði gagnað vanliga ukrainanum nógv meir enn samstarvið við Russland, og tey siga, at Janukovitsj bara arbeiðir fyri tey ríku í landinum [3].
Fyri tað mesta hava mótmælini verið friðarlig, men 1. januar 2014 gjørdust tey harðligari, tí Janukovitsj fyri at steðga mótmælunum setti eina lóg í gildi, sum segði, at øll mótmælistiltøk skulu góðkennast av stjórnini, og at brot á lógina kann revsast við upp í tíggju ára fongsli. Lógin segði millum annað eisini, at fólk, sum møttu upp til mótmælini við maskum ella í hjálmi, skuldu fáa stórar bøtur. Nógv halda, at stjórnin við hesum vil skerja teirra rættindini, og eftirhondini er mótstøðan ikki bert ein rørsla fyri ES-limaskapi, men ein rørsla ímóti sitandi stjórnini, sum eisini verður løgd undir at vera korrupt. Sagt verður frá, at løgreglan fer harðliga fram móti mótmælisfólkum, og píning og eyðmýking av tiknum mótmælisfólkum er gerandiskostur. Tað er servanda løgregluliðið Berkut, sum hoyrir undir innlendisráðið, ið hevur til uppgávu at hava eftirlit við stórum mannamúgvum. Berkut er tiltikið fyri at brúka harðskap til at røkja sína uppgávu, og Amnesty International hevur longu heitt á myndugleikar um at kanna søgur um óneyðugan harðskap frá Berkut í sambandi við mótmælini. Amerikanski varaforsetin Joe Biden hevur tosað í telefon við Janukovitsj í februar og hevur heitt inniliga á hann um ikki at brúka harðskap til at steðga mótmælunum. Sambært USA hevur ukrainska stjórnin eina ábyrgd av at loysa spenningin millum partarnar [4].
Landafrøði[rætta | rætta wikitekst]
Býir[rætta | rætta wikitekst]
Kyiv er høvuðsstaðurin í Ukraina. Har eru m.a. nógv gomul kleystur og gamlar kirkjur. Odessa er ein stórur havna- og ídnaðarbýur. Har eru eisini stórar skipasmiðjur og kornsiloir. Kharkiv og Donetsk eru eisini stórir ídnaðarbýir, har verða landbúnaðarmaskinur framleiddar. [5]
Størstu býirnir í Ukraina:
Búskapur[rætta | rætta wikitekst]
Næstan alt Ukraina er opið landbúnaðarlendi. Har var kornkamarið í Sovjetsamveldinum, men har er eisini ídnaður. Tey framleiða t.d. nógv stál, klæði, kol og maskinur. Ukraina hevur verið tætt knýtt til Russland, tí landið hevur fingið at at kalla alla orku frá russiskum gassi. Hetta er upphavið til fleiri kreppur millum londini síðani Sovjetsamveldið fór í søguna í 1991. Ukraina hevur eisini havt trupulleikar við at gjalda fyri gassið. Í 2015 ynskir Ukraina at keypa gass frá øðrum, og tá er tað fyrst og fremst gass sum Noreg og Bretland framleiða.[6]
Landbúnaður[rætta | rætta wikitekst]
Besta jørðin er í Eysturukreina, sonevnda svarta jørðin [7]. Á ovurvíðu fløtunum eru akrar, so langt eygað ber. Her er ikki so nógv avfall sum í til dømis kaukasuslýðveldunum, men breiðu, møku áirnar, tær størstu eru Dnjestrá og Dneprá, gera at væl ber til at veita vatn á fruktagóðu, svørtu moldina. Næstan 75% av Ukraina eru fruktabarar fløtur, nevndar steppur. Stórur partur av hesum flatnalendi er veltur og av bestu kornjørð.
Ukraina varð kallað "kornbing í Sovjetsamveldinum" [8], tí at so nógv korn, til dømis bygg, havri, bókhveiti, mais, hveiti og rúgur, kom haðan. Yvir 23% av øllum kortinum, Sovjetsamveldið brúkti í 1990, varð velt í Ukraina. Mesta fólkið býr eisini á bygd og fæst við jarðarbrúk, tað ger, at tey eru sjálvbjargin við mati. Breyð er høvuðsmatur og verður etið allar máltíðir. Ukrainar baka alskyns sløg av breyði, t.d. kornbreyð, fullkornsbreyð og rugbreyð.
Ídnaður[rætta | rætta wikitekst]
Í Ukraina er nógv til bæði av jarni og koli, og har eru mangir stórir ídnaðarbýir. Í Donetslækkanum eru t.d. størstu kolalindirnar í Evropa. Her eru eisini nógvur ídnaður og kola- og vatnorkuverk, sum veita fimtstørstu stál- og jarnvirkjum í heiminum ravmagn. Aðrar verksmiðjur gera metalið til og smíða maskinur og skip burtur úr tí. Men mong nám og mangar verksmiðjur geva lítið av sær, og ídnaðinum tørvar nýíløgur. Nógvur metalmálmur, til dømis blýggj, kopar, uran, sink, jarn og mangan, koma hiðani.
Fólkið[rætta | rætta wikitekst]
Í Ukraina eru viðurskiftini ring ímillum upprunafólkið og mongu russararnar, ið vórðu eggjaðir at flyta higar í sovjettíðini. Fimtingurin av fólkinum eru russar í 2010. Sovjettstýrið í Moskva royndi at fáa burtur munin ímillum fólkasløgini í Sovjetsamveldinum og noyddi tey, ið ikki vóru russar, at læra seg russiskt og taka við russiskari mentan, so at tey skuldu gloyma sína egnu mentan.
Keldur[rætta | rætta wikitekst]
- ↑ http://malrad.fo/page.php?l=fo&MenuitemId=53&Id=53&s22=U
- ↑ http://www.nrk.no/nyheter/1.11559634
- ↑ http://www.bbc.co.uk/news/world-middle-east-26248275
- ↑ http://www.foxnews.com/world/2014/02/20/timeline-key-events-in-ukraine-protests/
- ↑ http://www.landsider.no/land/ukraina
- ↑ http://www.wsj.com/articles/ukraine-to-temporarily-stop-buying-natural-gas-from-russia-1427126112
- ↑ https://www.cia.gov/library/publications/the-world-factbook/fields/2116.html?countryName=Ukraine&countryCode=up®ionCode=eu&#up
- ↑ http://www.snl.no/Ukraina/n%C3%A6ringsliv


text:
Nýggj í starvi á Setrinum
Trý størv eru sett á Megindeildini fyri náttúruvísindi og heilsuvísindi.
Tann 1. mai byrjaði Maria Skaalum Petersen sum lektari í heilsuvísindum á Megindeildini fyri náttúruvísindi og heilsuvísindi. Hon verður eisini partur av toyminum í Deplinum fyri heilsu- og almannagransking á Setrinum. Talan er um eitt 5-ára starv, ið er fíggjað av Sjúkrakassagrunninum.
Maria hevur starvast á Deildini fyri Arbeiðs- og Almannaheilsu (DfAA). Hon hevur serliga granskað í umhvørvis- og genetiskum orsøkum til Parkinson sjúku, men hevur eisini luttikið í øðrum virksemi á DfAA. Síðan er granskingarumráðið víðkað til aðrar neurodegenerativar sjúkur, so sum demens, og amyotrophic lateral sclerosis (ALS). Maria fer framhaldandi at vera ein virkin partur av víðfevnda granskingarvirkseminum á DfAA, og fer setanin at styrkja samstarvið millum Setrið og DfAA.
Tann 1. februar varð Amanda Gratton Vang setti í starv sum adjunktur í heilsuvísindum á Megindeildini fyri náttúruvísindi og heilsuvísindi. Amanda verður eisini partur av toyminum í Deplinum fyri heilsu- og almannagransking á Setrinum. Talan er um eitt 3-ára starv, ið er fíggjað av Sjúkrakassagrunninum.
Í granskingarhøpi hevur Amanda savnað seg um autoimmunar sjúkur við serligum atliti at viðgerðum, sum órógva immunkyknusamskifti. Høvuðsendamálið við granskingini hjá Amandu er at menna viðgerðir, sum miða eftir vevnaði við bruna (so sum tarmar við Colitis Ulcerosa) uttan at órógva immunverjuna aðrastaðni í kroppinum.
Amanda er eisini ráðgevi innan mýlska lívfrøði á diagnosustarvsstovuni á Landssjúkrahúsinum og luttekur í fleiri føroyskum og altjóða granskingarverkætlanum. Setanin av Amandu fer at styrkja samstarvið millum m.a. Landssjúkrahúsið og Setrið.
Maria Hammer Olsen er sett sum vikarur á Sjúkrarøktarfrøðideildini fyri námslektara í barnsburðarfaloyvi.
Maria varð útbúgvin sjúkrarøktarfrøðingur í 1993 á Sjúkrasystraskúla Føroya. Í 2012 varð hon útbúgvin Master of Information Technology in Health Informatics á Aalborg Universitet. Síðani desember 2006 hevur Maria burturav arbeitt við verkseting, rakstur og víðarimenning av Talgildu Heilsuskipanini, sum verður brúkt á øllum sjúkrahúsum og hjá øllum kommunulæknum í Føroyum.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Orð: Th. W. Oldenburg
Týtt: Jóan Chr. Poulsen
Eitt suff um allan heimin fer,*
men heiminum tað torskilt er,
hví hjartað ber seg illa;
um heimur leikar hátt og kátt,
so fellur hjartað tó í fátt,
tess trá kann eingin stilla.
Men, frelsta sál, sum frið tær vann,
tú heimsins suff væl skilja kann,
tú kennir tað av royndum;
nú teskar blítt í sál og sinn
Guðs friður í títt hjarta inn
og bústað tók í loyndum.
Tann boðskapin, sum orðið bar
um heimin út, tú tók at tær
og læt í hjarta skriva.
Til lov og prís Guðs halga ond
tær loysti bundnu tungubond
og rak burt tungan iva.
Bert tá Guðs effata í sinn
og sál sum snarljós skyggir inn,
upp vekist gleðin sæla;
tá kveikir lívsins flóð vár’ ond,
og varrar uttan tungubond
um himins frøi tala.


text:
Jan Müller
29.12.2017 - 14:08
Tann 11. desember var eitt brek funnið í eini av høvuðs oljuleiðingunum í Norðsjónum, Forties. Ein riva varð staðfest í hesi rørleiðingini, sum stendur fyri flutninginum av umleið 40% av oljuni úr Norðsjónum til Bretlands. Síðani hevur rørleiðingin verið stongd og hevur tað kostað oljufeløgunum, sum flyta oljuna gjøgnum hesa leiðingina, 200 mill. kr. um dagin.
Nú sigur felagið, sum hevur ábyrgdina av Forties, Ineos, at leiðingin fer at koyra sum vant um nýggjársleitið. Felagið sigur eisini, at sera lítið av olju er likið úr rørleiðingini, tá rivan varð funnin og sigur, at óhappið hevur ikki havt nakra avleiðing fyri umhvørvið annars. Hetta skrivar heimasíðan Energy Voice. Fleiri av oljufeløgunum, sum brúka hesa rørleiðingina, t.d. BP, Shell og Apache siga, at tey eru farin at flyta olju og gass aftur úr Norðsjónum til móttøkustøðir á landi.
Tann 235 fjóðingar langa rørleiðingin bindur meira enn 80 framleiðandi olju- og gasskeldur í Norðsjónum við Grangemouth raffinaríið á meginlandinum.


text:
17.12.2009
Proceduran í forhandlingunum er avgerandi – øll skulu vera við.
Tað er ógvuliga áhugavert at fylgja við – so frætt sum nú til ber gjøgnum fjølmiðlarnar.
Út frá forhandling- og konfliktteori, so hendur nú í Kbh. júst tað, sum ofta hendir, nevniliga at processin í forhandlingum verður negligerað ella undirmett.
Hedegaard og Løkke Rasmussen trýna, hart trýst, fram á skýggjan og halda, at nú skal tosast um innihald og ikki um process. Sum politikkarar eru tey von við at nýta makt heldur enn dialog – og ofta sleppa tey avstað við tí.
Men hesuferð sær út til, at hetta ikki gongur so væl.
Hetta at samrádingar ikki koma at snúgva seg um innihaldið, men um proceduruna er so klassiskt – og at ignorera proceduruna og bara pressa uppá – gevur ofta falska mentu. Hvussu minnast vit ikki, hvussu diskuterað bleiv í Paris á sinni um hvussu borðið skuldi síggja út, hvør skuldi møta fyrst og hvør skuldi ditt og datt.
Ein góð procedura er grundleggjandi fyri úrslitið. Hon skal nevniliga tryggja, at partarnir kenna seg á líka føti – áðrenn farið verður í gond við innihaldið. Ofta er tað proceduran, manglandi hoyring og respekt, sum er størsti trupulleikin og ikki innihaldið.
Sjálvandi stinga trupulleikar seg upp, tá onkur ikki kennir seg hoyrdan og respekteraðan – ella hevur illgruna um – ella er bangin fyri – at vera trumlaður niður.
Hetta er ikki bara so á COP í Danmark, men er eisini galdandi í politiska lívinum í Føroyum. Nógv kundi verið betur avstaðfarið.
Listatrætan man vera eitt dømi um tað sama.


text:
Sambżliš Kelduskįkiš
Sambżliš Kelduskįkiš er partur av eind 1 ķ Trivnašardeplinum.
Samband fęst viš eindarleišsluna her
Sambżliš Kelduskįkiš
Kelduskįkiš 2
700 Klaksvķk
Tlf.: 456320
Sambżliš heldur til į Kelduskįkinum ķ Klaksvķk. Į sambżlinum bśgva 8 borgarar viš autismu ella menningartarni. Borgararnir hava hvųr sķtt kamar og baširśmi. Harumframt hava teir atgongd til felags kųk, stovu.
Ķ arbeišinum į sambżlinum veršur dentur lagdur į at skapa eitt gott og trygt heim, og viš stųši ķ tķ einstaka borgaranum at menna fųrleikarnar hjį viškomandi. Borgararnir eru eftir fųrimuni viš ķ hśsliga arbeišinum at gera mat, vaska klęšir, gera reint og keypa inn. Dentur veršur eisini lagdur į at hava eitt skipaš umhvųrvi, og veršur hetta virksemi sjónliggjųrt viš dag- og vikuętlanum.
Gerandisdagar eru borgararnir ķ skśla ella til arbeišis ķ virknis- ella verkstašstilboši.
Ķ frķtķšini taka borgararnir lut ķ ymiskum virksemi ķ fųroyska samfelagnum og feršast ymsastašni ķ Fųroyum.
Vekjandi nįttarvakt er į sambżlinum.
Dagført tann 29-08-2018


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Musikkskúlin
Musikkskúlin í Norðstreymoy bjóðar holla frálæru í klaver, messingljóðføri, violin, cello, bólkaspæli og hornsamanspæli.
Lærararnir eru allir serútbúnir innan sítt øki.
Tað er ein sannroynd at børn, ið eru virkin innan tónleik, verða betur fyri til at taka við lærdómi innan aðrar lærugreinar, og betur før fyri at samskifta við onnur.
Sokrates: "Tær týdningarmestu greinirnar eru tær listarligu og tær likamligu. Tá tær eru upp á pláss, kemur restin av sær sjálvum."
Nietzsche: "Eitt lív uttan tónleik er eitt mistak."
Árligi kostnaðurin fyri at spæla er kr. 1.500,-. Harafturat kemur eitt gjald fyri leigu av ljóðføri, sum er kr. 300,- um árið. Um fleiri í sama húski eru tilmeldaði, fæst avsláttur.
Nærri fæst at vita við at venda sær til leiðaran, Atla Petersen, tlf. 286603, min@musikkinord.com
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Tað gjørdist til 8 persónlig met, 2 landsliðsmet og 1 juniormet, nú teir fimm føroysku luttakararnir kappaðust tilsamans 17 ferðir á norðurlendsku juniormeistarastevnuni í Bergen. Astrið Foldarskarð hevði eina serliga góða kapping, har hon betraði seg í øllum tí sum hon luttók í, meðan tað gekk eitt sindur upp og niður hjá hinum. Birita Debes betraði um sítt føroyska juniormet í 200 rygg, við at svimja 2:23.67 har hon á Oyggjaleikum á Álandi í summar svam 2:26.27. Og tær fýra genturnar settu tvær ferðir juniorlandsliðsmet.
Poula Ø. Mohr hevði nakrar óhepnar kappingar, men kom so sterkt aftur í 200 blandað, har hon betraði seg frá 2:33.99 til 2:30.51. Monika Biskopstø svam serliga firvald gott, við fyrst at betra seg frá 2:44.21 til 2:38.72 í 200 firvald, og síðani koppa Astrið í 100 firvald, við at betra seg heilt frá 1:17.58 til 1:10.92, har Astrið ‘bara’ betraði seg frá 1.13.01 til 1:11.56. Og Bjarni M. Petersen hevði tíverri eina stevnu, har hann ferð eftir ferð lá beint um sínar bestu tíðir, men tó bara fekk lirkað ta einum, 100 frí, tveir hundraðpartar frá 55.70 til 55.68.
Tær fýra genturnar settu føroyskt juniorlandsliðsmet, í báðum teimum kappingum sum tær luttóku í, við fyrst at svimja 4:50.87 í 4×100 blandað, og síðani svimja 4:15.34 í 4×100 frí. Men her skal sigast, at hetta er bara aðru ferð at norðurlendsk juniormeistarastevna er, síðani vit skiftu til at skráseta juniormet, og at tær í fjør vóru ov fáar til at kunna manna lið. Poula, Turið, Birita og Cecilia svumu 1:16.51 í 4×100 frí á Danske Årgangsmesterskaber í summar, men annars er tað yvirhøvur rættiliga forkunnugt, at okkara juniorar sleppa at svimja sum juniorlið á landsliði saman.
Annars var tað serliga Danmark sum totalt domineraði norðurlendsku juniormeistarastevnuna, hesuferð, við at vinna heili 19 gullheiðursmerki, ella fleiri enn øll hini londini tilsamans. Føroyingurin Frans Johannesen vann bæði 400 og 1500 frí fyri Danmark, og hevði óivað nógv at siga fyri stafettirnar eisini. Danska felagið VAT, sum Mads Glæsner herfyri skifti til, kláraði seg einsamall so mikið væl, at tað hevði verið nummar tvey í kappingingini millum tjóðirnar, frammanfyri bæði Svøríki og Noreg, um tað hevði kunnað stillað upp sum tjóð.
Kappingin millum tjóðirnar endaði soleiðis:
- Danmark 400 stig
- Svøríki 319 stig
- Noregi 246 stig
- Finnland 205 stig
- Estland 109 stig
- Ísland 109 stig
- Føroyar 23 stig
Heiðursmerkjabýtið:
- Danmark: 19 gull, 13 silvur, 7 bronsu
- Svøríki: 5 gull, 8 silvur, 11 bronsu
- Noregi: 5 gull, 5 silvur, 6 bronsu
- Finnland: 2 gull, 5 silvur, 3 bronsu
- Estland: 1 gull, 1 silvur, 3 bronsu
- Ísland: 2 bronsu
- Føroyar: einki heiðursmerki


text:
Áki Bertholdsen 10.10.2018 (09:50)
Nú kunnu sjúklingar aftur viðgerast ótarnað
Nú er greitt, at virksemið á Landssjúkrahúsinum kann halda fram restina av árinum, ótarnað. Tað er greitt, eftir at Løgtingið í gjørkvøldið samtykti at játta Landssjúkrahúsinum 14 milliónir krónur afturat at arbeiða fyri í ár.
Tað merkir, at virksemið á Landssjúkrahúsinum kann halda fram ótarnað, tað, ið eftir er av árinum. Og tað merkir eisini, at sjúklingar, sum skulu sendast uttanlands til viðgerar, ikki hava fyri neyðini at bíða, tí at játtanin ikki røkkur til, men kunnu sendast avstað, sum ætlað.
Annars varð boðað frá fyrr í ár, at peningur kom at mangla í, og at Landssjúkrahúsið ikki fekk varðveitt virksemið sum ætlað. Eisini varð boðað frá, at serviðgerðir uttanlands, sum kundu bíða, fóru at bíða. Men nú heldur alt fram sum ætlað, eftir at Løgtingið hevur avgreitt eykajáttanina.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Heildarloysnin frá Hafnia
Og tankarnir fara at mala: Hvat skulu vit gera? Hvar skal tað verða? Hvussu nógv skal tað kosta? Hvussu nógv sleppa við?
Hotel Hafnia bjóðar eina lekkra heildarloysn til eitt fantastiskt polterabend. Her fáa tit eitt frálíkt kvøld og nátt til tykkum øll, óansæð hvussu nógv tit eru. Vit royndu tað, eg og fýra vinkonur.
Kvøldið byrjaði á Katrina Christiansen við fantastiskum mati, starvsfólkini eru sera blíð og høvdu avbera góða tænastu. Síðani gekk leiðin oman á Kafé Kaspar til avbera gott glas av frugtdrykki. Har er eisini møguligt at spæla ymisk spøl. Vit spældu Ligretto og hugnaðu okkum.
At enda kom tað besta; ein deilig nátt uttan mann og børn, bara saman við bestu vinkonunum á Hotel Hafnia við leskiligum morgunmati morgunin eftir.
Umstøðunar vóru hugnaligar, maturin góður, starvsfólkini fitt og blíð
Eg havi persónliga staðið fyri nógvum polterabendum gjøgnum árini, og vil viðmæla øllum at royna hendan heildarpakkan frá Hotel Hafnia. Kvøldið var alt, eg kundi ynskt mær. Umstøðunar vóru hugnaligar, maturin góður, starvsfólkini fitt og blíð og nógv tíð har vinkonur ella vinnmenn kunnu hugna sær og seta ein vinman/konu í miðdepilin í einum livandi hotelli mitt í Havn.
Prísur fyri hvønn einstakan er einans 995kr fyri hvønn.
Deil hesa grein


text:
Skráin yvir filmar til filmskvøldið (Partur 1) í Álastovu
Leygarkvøldið 3. februar kl. 19.00 lata vit dyrnar upp til forkunnugt tiltak í Álastovu. Hetta kvøldið verður Føroyskt filmskvøld, ið er fyrsta av tveimum (seinna filmskvøldið verður 30. mars). Í Álastovu hetta kvøldið verður eingin annar enn Andrias Høgenni, ið eitt nú vann Geytan í 2015 fyri filmin Stina Katrina. Andrias kemur at greiða frá filmunum, sum verða vístir hetta kvøldið.
Á fyrsta Føroyska filmskvøldinum verða hesir filmar vístir:
“Tunnan” – Jónfinn Stenberg & Jóannes Lamhauge
“Skuld” – Heiðrikur á Heygnum og Jón Hammer
“Vetrarmorgun” – Sakarias Stórá og Ingun í Skrivarastovu
“Watching paint dry” – Gudmund Helmsdal
“Stina Karina” – Andrias Høgenni


text:
Sverri Egholm
14.09.2017 - 16:35
Í gjár var aftur gjørd ein roynd at finna bátin, sum sakk í Skopunarfirði tann 31. august.
Brimil var á staðnum allan dagin í gjár og gjørdi skanningar og tók myndir. Sum skilst vóru myndirnar góðar, men einki var at síggja.
Streymurin fer nú aftur at harðna, og støða skal nú takast, um nøkur roynd verður gjørd aftur, tá streymurin batnar aftur síðst í hesum mánaðanum.
Sera nógvar royndir at fáa bátin upp, eru gjørdar. Longu 1. september gjørdu Stelkur og Vesturtúgva eina roynd at trála eftir bátinum. Sum skilst fingu teir bátin næstan heilt upp, men mistu hann aftur.
Síðani tá eru allar royndir miseydnaðar.
Báturin sakk tá farmaskipið Mykines rendi á hann klokkan 02:00 hesa náttina. Tveir mans vóru í bátinum, men bara tann eini varð bjargaður.
Sí tíðarlinju fyri vanlukkuna her


text:
Niels Petersen
06.06.2016 - 10:55
Oljan > Vinna & Tøkni > Olju- og frálandavinna
Atlantic Petroleum boðar í morgun frá á børsinum, at felagið hevur gjørt avtalu við Bridge Petroleum um at selja part av oljufeltinum, Orlando. Hetta skrivar Dimmalætting á netinum í morgun. Sølan liggur undir 7 milliónir krónur í reiðum peningi.
Tað einasta, sum er eftir í avtaluni er, tá sølan er gjøgnumførd er, at Atlantic Petrolum fær sín part av søluni, tá ið felagið fer at framleiða í økinum. Føroyska oljufelagið luttekur ikki longur í menningini av Orlando oljufeltinum.
- Avtaluna við Bridge Petroleum eru vit sera væl nøgd við. Orlando er ein spennandi verkætlan, og vit eru fegin um at síggja, at tað eru ætlanir um fara undir framleiðslu í 2017. Fleiri niðurskrivingar eru ikki vantandi í Orlando, og um feltið fer at geva tað sum verður væntað, kunnu vit vænta at fáa rímuliga stóran vinning burtur úr, sigur Ben Arabo, stjóri í Atlantic Petroleum, sum eisini ásannar, at tað eisini avhongur av at oljuprísirnir koma fyri seg aftur.


text:
21 fakfeløg fara í verkfall mánadagin í næstu viku - t.e. tann 15. januar.
Hetta er greitt, eftir at Kristina Háfoss, landsstýriskvinna í fíggjarmálum, í dag fekk vitjan í Tinganesi av umboðum fyri í alt 21 fakfeløg, sum hvør í sínum lagi boðaðu frá, at tey fara í samhugaverkfall mánadagin.
Í gjárkvøldið varð boðað frá, at 18 feløg fara í samhugaverkfall mánadagin, men er hetta talið nú komið upp á 21 fakfeløg.
Í aðrar mátar boðaði annars Jógvan Philbrow, formaður í Pedagogfelagnum, frá í dag, at felagið frá mánadegnum at rokna fer at herða verkfallið og taka fleiri av undantøkunum, sum nú eru galdandi, aftur.
Verkfallið hjá pedagogunum hevur staðið við síðan 12. desember í fjør.
Partarnir í lønartrætuni fóru fyri løtu síðan aftur til samráðingarborðið.
Hesi 21 fakfeløg fara í samhugaverkfall mánamorgunin:
Maskinmeistarafelagið
Ljósmøðrafelag Føroya
Heilsurøktarafelagið
Ergoterapeutfelagið
Magistarafelag Føroya
Føroya Tekniska Lærarafelag
Felagið Føroyskir Sjúkrarøktarfrøðingar
Starvsmannafelagið
Bioanalytikarafelagið
Heilsuhjálparafelag Føroya
Føroya Handverkarafelag
Landsfelag Handverkaranna
Yrkisfelagið Miðnám
Føroya Lærarafelag
Havnar Arbeiðskvinnufelag
Fysioterapeutfelag Føroya
Føroya Verkfrøðingafelag
Føroya Byggifrøðingafelag
Arkitektafelagið
Skipara- & Navigatørfelagið
Starvsmannafelagið, sum er størsta fakfelagið á almenna arbeiðsmarknaðinum, avmarkar tó sítt samhugaverkfall til hesar stovnar undir landinum:
Almannamálaráðið
Almannaverkið
Dugni
Fíggjarmálaráðið
Fiskimálaráðið
Heilsu- og Innlendismálaráðið
Heilsufrøðiliga Starvsstova – bert eftirlitisfólkini
Løgmansskrivstovan
Føroya Løgting
Mentamálaráðið
Samferðslumálaráðið
Skúlin á Trøðni
Strandferðslan – bert siglandi fólkið
Uttanríkis- og Vinnumálaráðið
Um tú veitst okkurt, sum VP ikki veit - skriva so til vp@vp.fo


text:
Góðu tit
Ásannandi at støðan sum hon hevur verið, har millumtíðir verða góðkendar sum kravtíðir, hevur starvsnevndin tikið hesa avgerð, ið er galdandi fyri kravtíðir frameftir:
Kravtíðir:
Við gildi fra 20. apríl 2009 eru hesar reglur galdandi:
- Tíðir frá sonevndum “time trials” verða ikki góðkendar.
- Millumtíðir (splittíðir) verða ikki góðkendar. Tó kann 1. skifti í liðsvimjing verða góðkent.
Komandi stóra úttøkukappingin er FM og starvsnevndin ynskir við hesum at tryggja sær at kappingarnar longri enn 50 verða svomnar sum tær eiga, ikki brotnar sundur av royndum at náa kravtíðir á styttri teinunum.
Heilsan
Jon Hestoy
Svimjisamband Føroya


text:
LivaSkriva 2-høvundaskeiði, sum skuldi verið her í juli, varð útsett, tí ov fá teknaðu seg. Har var heilt fitt av fólki, sum segði, at tey fegin vildu á skeiði, men at hetta vikuskiftið tíverri var upptikið. Tað letur til, at fólk hava nógv at gera um summar í Føroyum 🙂… les meira…. →
Rói og eg hava nú lagt skrá fyri spennandi vikuskiftið, sum verður á Føroya Listaháskúla tann 11. til 13. juli. Enn er skeiði ikki fullteknað, so tú sum brennur eftir at skriva frálíkar søgur, har persónarnir eru so livandi, at lesarar tínir minnast teir restina av lívinum, kanst enn skunda… les meira…. →
Petur og eg hava lagt eina skrá fyri spennandi vikuskiftið sum verður fyri framman á Føroya Listaháskúla. 14 luttakara hava teknað seg til skeiði, og vit eru bæði fegin og eitt sindur rødd um at skulla inspirera so dugnalig fólk. Skráin sær nøkunlunda soleiðis út. Møguleiki verður fyri at læra seg… les meira…. →
21. til 23. mars verður nýtt skriviskeið á Listaskúla Føroya. Arbeiðssetningurin á hesum fyrsta skeiðnum er: Kava niður í minnisdýpið og skriva teg upp aftur Leiðarar á skeiðnum verða Petur Pólsson og Rakel Helmsdal, rithøvundar. Umframt tey, kemur onkur áhugaverdur gestur á gátt at víðka um og leggja afturat evninum. Hesa… les meira…. →


text:
Ferðin í Letlandi byrjaði í Liepāja, triðjstórsta býnum. Fyrst á skránni var ein túrur við guide til Karosta, eitt frágingið hernaðarøki. Øki var risastórt og nógvir túsund russar høbdu búð har undir hersetingi. Nú stóð stórur partur av tí tómt. Vit vitjaðu m.a. eina russikt ortodoksa kirkju, Sankta Nikolas Sjómans Dómkirkjuna… les meira…. →
Í november í fjør (2017) var eg so heppin at vera boðin á høvundavitjan í Estlandi. Upplivingin var ógloymandi. Bara nakrar krákumánaðir seinni var eg boðin at vitja hini bæði baltalondini. 3. oktober kom eg til Litava. Verkætlanin sum eg var boðin inn gjøgnum eitur Nordic Authors Crossing Borders og er… les meira…. →
Síðsta dagin í Littava fekk eg eina serliga gávu frá Britigu, sum hevði fyriskipa alt: Eina útferð til bygdina Nida á Kuriska Oddanum, sum liggur uttanfyri Klaipeda. The last day in Lithuania, Brigita, who arranged the whole trip, gave me a special treat: A visit to Nida on the Coronian… les meira…. →
Annar dagurin á ferðini fór við tveimum skrímslaverkstovunum á Bókamessuni í Klaipeda og gongutúri og savnsvitjanum í Klaipeda. The second day of the trip went with two monster workshops for children at Klaipeda’s book fair, walk and museum visits in the city. Her er lýsing av Bókamessuni í Klaipeda: /… les meira…. →
Fyri fjórðu ferð vóru føroyingar bodnir við á spennandi høvundaskúla á vakra norðurlendska skúlanum Biskops Arnö, sum liggur á lítlu oynni við sama navni í stóra vatninum Mälaren í Svøríki, uml. 70 km frá Stockholm. Vit fingið trý pláss í ár og tríggjar ungar gentur teknaðu seg. Tíverri gjørdist ein… les meira…. →
Tað er stuttligt at byggja smáar verðir, líkasum tey Tableaux vivant, eg havi gjørt. Nakað síðani fekk eg eitt nýtt hugskot: at byggja spælidósir. Eg havi nú gjørt tríggjar, men hinar báðar havi eg ikki avmynda nóg væl enn, so tær sleppa tit ikki at síggja (enn). Her er spælidósin… les meira…. →
Leygardagin fyri lítlari viku síðani, tann 21. mars var Altjóða Dukkusjónleikadagur. Júst hendan dagin var eg í Eysturoynni og hevði eitt áhugavert skeið “Sig søgur so vit minnast tær” fyri starvsfólkum á einum barnagarði , har vit m.a. arbeiddu nógv skuggadukkum. Hetta var ikki versti hátturin at heiðra dagin. Í fjør hevði… les meira…. →


text:
Fyri einum árið síðani sendi Kringvarp Føroya hetta tónleikaverkið, sum Føroya Symfoniorkestur spældi á konsert einaferð. Tað var Enigma Variations hjá Edward Elgar, sum skaldsøgan “Hon, sum róði eftir ælaboganum” er bygd upp eftir. Júst sama dag, fyri einum árið síðani kom áðurnevnda skaldsøga út, á hugnaligari bókaframløgu í Gamla… les meira…. →
Tá bókaframløgan var í Gamla Bókhandli tann 19. mars, var Gunnar Nolsøe úr Kringvarpinum á gátt og gjørdi eina samrøðu. Hendan samrøðan var send í útvarpinum týsdagin tann 25. mars. HER er sendingin. Samrøðan byrjar 46:21 min. inni í sendingini. Her eru aðrir bloggar um bókina: Nýggj føroysk skaldsøga løgd… les meira…. →
Nú nærkast….. Um stutta tíð kemur nýggja skaldsøgan “Hon, sum róði eftir ælaboganum” út. Her er eitt lítið brot av vøkru permuni, sum íslendska listakvinnan Áslaug Jónsdóttir hevur gjørt. Í gjárskvøldið las høvundurin brot úr bókini á Poesi-kvøldið í Sirkus og okkurt verður at hoyra um hetta í Røddini… les meira…. →


text:
Eirikur Lindenskov 11.01.2018 (10:44)
Kristina vil lyfta almenn starvsfólk í hægri lønarbólk
Tað hevur alla tíðina verið greitt, at tiltakið hjá Føroya Pedagogfelag at lyfta lønarlagið hjá pedagogum er eitt beinleiðis úrslit av sáttmálanum hjá Føroyskum Sjúkrarøktarfrøðingum.
Tá Kristina Háfoss, fíggjarmálaráðfrú, og Óluvá í Gong, forkvinna sjúkrarøktarfrøðinga skrivaðu undir sáttmálan úti í Tinganesi 20. november í fjør segði Kristina Háfoss við Sosialin, at hon sá nýggja sáttmálan sum ein líð í at lyfta fleiri lønarbólkar og fakbólkar.
Sáttmálin hjá sjúkrarøtarfrøðingunum gav áleið tað tvífalda av tí, sum Starvsmannafelagið hevði fingið beint frammanundan. Um alt var, sum tað plagdi, so høvdu sjúkrarøktarfrøðingarnir fingið tað sama. Men so var ikki.
Spurd um Fíggjarmálaráðið ikki fór at fáa trupulleikar av hesum til næstu samráðingar, gjørdi Kristina Háfoss greitt, at sáttmálin við sjúkrarøktarfrøðingarnar varð gjørdur við tí fyri eyga at seta inn nøkur nýggj endastig, og at hetta var ein liður í arbeiðinum, sum var í gongd við lønarnevdnini, sum skal gera eina heilt nýggja lønartalvu fyri tann almenna geiran.
– Vit síggja hetta sum fyrsta stig í arbeiðinum, segði hon við Sosialin
Við hesum gekk Fíggjarmálaráðið frá prinsippinum um at halda karmin, sum varð lagdur í samráðingunum við Starvsmannafelagið upp á 2,2.
Spurd um hetta ikki fór at elva til lønartrýst segði Kristina Háfoss, at hesum óttaðist hon ikki fyri.
– Tað er altíð ein avbjóðing, men vit fara inn í samráðignar við fakfeløgini við opnum sinni. Tað er rætt, at sum útgangsstøði hevur Fíggjarmálaráðið hildið seg til karmin, sum tað fyrsta fakfelagið hevur lagt. Men vit settu okkum fyri tíðiliga í hesum valskeiðinum, at vit vildu gera eina felags nýggja lønartalvu og innplasera tey alemnnu størvini heilt av nýggjum, segði hon.
Kristina Háfoss vísti eisini á, at ikki bara sjúkrarøktarfrøðingar, men eisini aðrir fakbólkar eru broyttir nógv seinastu árini. Bæði innihaldsliga í starvinum, við ábyrgd og útbúgvingarliga.
– Og kortini sita vit eftir við hesum 29 ymsu lønartalvunum, segði Kristina Háfoss, sum helt tað ikki vera tíðarhóskandi.
– Tí havi eg valt at siga, at hesaferð, so gera vit eitt veruligt lønarlyft. Vit síggja hetta sum eitt fyrsta stig í hesi nýggju lønartalvuni og lønarnevndararbeiðinum, sum vit hava sett gongd á, hóast tað merkir, at sjúkrarøktarfrøðingarnir nú kosta nakrar milliónir meira í lønarútreiðslum fyri landskassan, segði hon.
Vit hava í morgun roynt at fingið fatur á Kristinu Háfoss, men tað hevur ikki eydnast okkum.
Semingsuppskotið, sum báðir partar í sáttmálatrætuna vrakaðu millum jól og nýggár, hevði ein lønarvøkstur hjá pedagogum upp á 7 prosent, skilst. Tí bendir alt á, at krøvini hjá pedagogunum eru í minsta lagi líka stór, sum hjá sjúkrarøktarfrøðingunum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text: Craig Lord kallar tað góð tíðindi, at FINA eftir øllum at døma longu í fyrstu testum hevur funnið fleiri draktir sum ikki fara at kunna verða góðkendar. Ein listi við góðkendum draktum kemur síðst í vikuni, men so fáa framleiðarar av ikki-góðkendum draktum opinbart at fáa eina freist uppá 30 dagar afturat, til at tillaga sínar draktir. Og so er tað tað: Fara tær draktir tá at náa at kunna verða brúktar á HM? Eg (Rókur) síggi fyri mær eitt størri óskil beint upp undir HM, tá ið allir svimjarar í senn skulu royna at fáa fatur á ný-tillagaðu superdraktunum.


text:
Avstralska Libby Trickett kunnger í dag á Twitter, at hon nú offisielt er byrjað at venja aftur. Hon gavst annars aftaná HM í Rom í fjør, eftir at hava vunnið bronsu har í 100 frí. Og er annars forsvarandi OL-meistarin í 100 firvald frá OL í Beijing í 2008. Hetta kann vera serliga gott fyri stafettina hjá avstraliukvinnum, sum tey t.d. skriva á blogguni Speed Endurance.
So I guess it’s official? I’m officially starting back swimming. I must admit I’m excited about smelling like chlorine 24/7 again!!


text:
Kommunalu dagstovnarnir Blákollan, Barnahúsið Margit og Mylnuhúsið hava allir fingið ein kærkomnan og tiltrongdan umgang við málingapenslinum í summar.
– Karmar og umstøður hava sjálvsagdan týdning fyri trivnaðin úti á stovnunum, og vit leggja okkum altíð eftir at gera hetta so gott sum yvirhøvur gjørligt, sigur Beinta Klakstein, forkvinna í Trivnaðarnevndini børn og ung.
Hon fegnast um, at Blákollan, Barnahúsið Margit og Mylnuhúsið allir eru málaðir í summar. Forkvinnan leggur samstundis dent á, at trivnaður hjá børnum og vaksnum ikki bara er treytaður av fysiskum kørmum, men at viðlíkahald og fríðkan tó er ein týðandi partur av at røkja og menna dagstovnaøkið.
– Trivnaðurin og samveran millum børnini og tey vaksnu á stovnunum eru alfa og omega, men viðlíkahald og fríðkan er sanniliga eisini neyðug fyri at menna dagstovnaøkið og gerandisliga innihaldið á ymsu stovnunum, og vit leggja okkum jú øll eftir at gera eitt so gott arbeiði sum yvirhøvur gjørligt hvønn einasta dag til frama fyri trivnaðin og vælveruna hjá okkara yngstu borgarum, so eg eri ordiliga glað fyri, at tað við málingini er blivið eitt sindur snotiligari á øllum hasum stovnunum í summar, sigur forkvinnan.
ÚTBOÐIÐ SKAL NØKTA EFTIRSPURNINGIN
Beinta Klakstein leggur afturat, at nógv lív og virksemi er á samlaða dagstovnaøkinum í løtuni, og at arbeitt verður við fullari orku fyri at tryggja eina so góða tænastu sum gjørligt.
– Tað er ongin loyna, at trýstið og eftirspurningurin eftir plássum er til staðar, og harafturat treingja fleiri av okkara stovnum til eina fríðkandi hond og í summum førum eisini fleiri fermetrum at húsast í, men vit arbeiða við øllum teimum loysningsmodellunum, sum eru í spæl, og eitt av teimum mest aktuellu átøkunum er nýggja stovueindin á Brekku, sum letur upp í næstum. Har er námsfrøðingur júst settur og hølini eru klár at taka í nýtslu, so tað kann í fyrsta umfari hjálpa okkum við at nøkta stóra tørvin á dagstovnaplássum, sigur Beinta Klakstein, forkvinna í Trivnaðarnevnd býráðsins.
Nýggja stovueindin á Brekku er staðsett í kjallaranum undir spælistovuni, har dagrøktarskipanin heldur til. Stovueindin er innrættað við smidligum kørmum, sum bæði kunnu nøkta tørv á vøggustovu- og barnagarðsplássum, og sostatt er eindin eitt kærkomið amboð at taka í nýtslu, tá tørvurin á plássum úti á ymsu stovnunum er størstur, tí tá kunnu børn so fáa fyribils pláss í nýggju stovueindini.
Kelda: www.klaksvik.fo
SáH


text:
Orð: Þorstein Þorkelsson
Lag (2007): Knút Olsen
Týtt: Petur Jacob Sigvardsen
Viðmerking: Týddur í 1990-árunum.
Í eyðmýkt her eg nígi niður
á fótskør tína, drottin kær,
mítt hjarta bønliga teg biður
um hjálp og náð og kraft frá tær
at sigra hvørja synd og trá,
sum hvørja stund meg herja á.
Mær sár so mong í hjarta bløða,
og sorg og stúran níva meg;
tú veitst, at mangt man hug mín møða
og køva vón á lívsins veg,
o, grøð tú mína eymu ond
við kærleiks mildu faðirhond.
Tú send mær hjálp av himni tínum,
og lat tú Halga Anda tín
meg vekja upp við varma sínum
tann veika trúarneista mín,
og halga svá mær hug og sál,
at Gud mín verður hægsta mál.


text:
Fólkatónleikarin Hanus G. Johansen var ein av teimum, sum spældi á fyrsta Summar Festivalinum í 2004. Sera nógv fólk var til hansara framførslu á einum palli mitt á Biskopstøgøtu. Síðani spældi Hanus á 10 Summar Festivalum á rað, men í fjør var hann fyri fyrstu ferð ikki við.
Nú er Hanus til reiðar aftur at spæla á landsins størsta tónleikatiltaki, og Hanus fer at hava framførslu á Torginum mitt á festivaløkinum.
Summar Festivalurin er sera fegin um at kunna bjóða Hanusi væl komnum aftur á Summar Festival, og vit ivast ikki í, at gestirnir eisini eru sera fegnir um, at Hanus er viðaftur.


text:
Pauli Ellefsen
Joen Pauli Højgaard Ellefsen, best kendur sum Pauli Ellefsen, ( 20. apríl 1936 - 24. august 2012, føddur í Miðvági), var føroyskur politikari og ríkisgóðkendur grannskoðari. Hann varð løgmaður í Føroyum frá 5. januar 1981 til 10. januar 85.
Innihaldsyvirlit
Lívsleiðin[rætta | rætta wikitekst]
Arbeiðsroyndir og útbúgving[rætta | rætta wikitekst]
Sum ungur var hann fiskimaður og útróðrarmaður. Miðskeiðis í fimtiárunum var hann við sluppini William Martin í tvey ár, sum abbi hansara, Dánjal Petur Højgaard úr Rituvík, átti. Sluppin var til fiskiskap undir Føroyum og Íslandi. Seinni fór hann í skúla og lærdi til telegrafist og hevði kjans hjá danska reiðarínum Dansk-Fransk í tvey ár. Hann las til grannskoðara í Keypmannahavn. Meðan hann las arbeiddi hann samstundis sum grannskoðari. Eftir at hann var liðugur at lesa, arbeiddi hann í nøkur ár hjá revisiónsfirmanum C. Jespersen. Í 1969 gjørdist hann ríkisgóðkendur grannskoðari. Hann flutti heimaftur til Føroya fyrst í 1970-árunum, har hann eitt skifti hevði grannskoðaravirkið Sundstein & Ellefsen saman við Jógvani Sundstein. Í 1975 stovnaði hann sítt egna virki. Hann arbeiddi sum grannskoðari til 2006. Meðan Pauli var upptikin av politikki hevði hann onnur at taka sær av grannskoðaravirkinum. Robert LeFevre var stjóri eitt skifti, meðan Pauli var í politikki. Ein sonur og síðani ein verdóttur komu sum frá leið upp í fyritøkuna, seinni eisini sum ríkisgóðkendir grannskoðarar.[1]
Politiska lívleiðin[rætta | rætta wikitekst]
Pauli gjørdist av álvara virkin í føroyskum politikki í 1974, tá hann fyri fyrstu ferð var valdur inn á Føroya Løgting fyri Sambandsflokkin. Táverandi formaður Sambandsfloksins, Trygvi Samuelsen, varð ikki afturvaldur, og tí bleiv nýggjur formaður valdur, og valið fall á nývalda Paula Ellefsen. Hann varð formaður floksins til hann valdi ikki at stilla upp aftur í 1990. Pauli var eisini virkin á danska Fólkatinginum, 1. mars 1977 varð hann valdur inn á Fólkatingið fyri fyrstu ferð.[2] Tað var meðan Pauli Ellefsen var løgmaður, at samtíðarskattaskipanin varð sett í verk.
- 1974 - 1990 Formaður Sambandsfloksins.
- 1974 - 1990 Løgtingslimur
- 1978 - 1989 Fólkatingslimur (undantikin árini sum løgmaður)
- 1981 - 1985 Løgmaður
Nevndarsessir[rætta | rætta wikitekst]
- Norðurlandaráðið 1975-76 og 1979
- Formaður í Valuta- og Prísráð Føroya 1973-76[3]
Heiður[rætta | rætta wikitekst]
- Riddari av Dannebrog á 1. stigi [4]
Privatlívið[rætta | rætta wikitekst]
Foreldrini hjá Paula vóru Sofía, fødd Højgaard, úr Rituvík og Joen Elias Ellefsen úr Miðvági, hann var elstur av átta syskjum. Pauli giftist í 1963 við Henni Egholm Ellefsen, fødd Rasmussen. Eftir at hava búð nøkur ár í Danmark, fluttu tey til Føroya og búsettust í Hoyvík. Har vuksu børn teirra eisini upp.[5]
Keldur[rætta | rætta wikitekst]
- ↑ Sudurras.fo
- ↑ Sudurras.fo, Pauli Ellefsen, fyrrverandi løgmaður, deyður
- ↑ Logting.elektron.fo, LØGTINGIÐ 150, HÁTÍÐARRIT, 150 ár liðin, síðani Løgtingið varð endurstovnað, síða 276
- ↑ Borger.dk
- ↑ Sudurras.fo, Ein av teimum stóru er farin (Minningarorð eftir Edmund Joensen)
- Løgtingið 150 - Hátíðarrit. Tórshavn 2002, Bind 2, s. 276 (PDF-Download)
Andrass Samuelsen | Kristian Djurhuus | Peter Mohr Dam | Hákun Djurhuus | Peter Mohr Dam | Kristian Djurhuus | Atli Pætursson Dam | Pauli Ellefsen | Atli Pætursson Dam | Jógvan Sundstein | Atli Pætursson Dam | Marita Petersen | Edmund Joensen | Anfinn Kallsberg | Jóannes Eidesgaard | Kaj Leo Johannesen | Aksel V. Johannesen


text:
Falskir teldupostar frá Nets09-04-2013
Sníkar senda nú aftur teldupostar til føroyingar og danir, har teir geva seg út fyri at vera Nets og biðja um eitt nú kortnummar, kontunummar osfr.
Bjørg bloggar um betri heilsu22-03-2013
Bjørg á Rógvi bloggar um sína luttøku í verkætlanini ‘Svim ella spæl teg til betri heilsu’
Eik stuðlar Sjómannadegnum og Hálvmarathon 201315-03-2013
Høvuðsstuðulssáttmálar vórðu undirskrivaðir hósdagin 15. mars, tá Eik bjóðaði til opið hús á deildini í Klaksvík
Eik 77 mió. kr. í avlopi14-03-2013
Annað virkisárið eftir endurstovnanina av Eik Banka er úrslitið vent frá halli til 76,8 mió. kr. í avlopi eftir skatt. Fyri skatt, niðurskrivingar og javnan av kapitalpørtum var úrslitið 130 mió. kr. í avlopi
Opið hús í Eik í Klaksvík12-03-2013
Í sambandi við at Eik skrivar undir høvuðsstuðulsavtalu við Sjómannadagin 2013 og Hálvmarathon 2013 í Klaksvík verður opið hús í Eik hósdagin 14. mars millum kl. 15 og 17.


text:
Malena Snorradóttir Jensen
21.06.2017 - 22:32
Ítróttur > Ítróttur > Fimleikur
15 ára gamla Marý F. Petersen skal fyri fyrstu ferð saman við hinum gentunum á liðnum til oyggjaleikirnar í Gotlandi 2017.
- Tað er sera spennandi, sigur Marý F. Petersen.
Marý hevur altíð gjørt fimleik, men byrjaði at gera amboðsfimleik, tá hon var 12 ára gomul, og tað hevur nú ført við sær, at hon skal vera við til oyggjaleikirnar í Gotlandi 2017. Marý ger fimleik við fimleikafelagnum Støkk í Runavík.
- Eg haldi, at eg eri nokkso væl fyri til Oyggjaleikirnar, og eg klári alt, sum eg skal.
Landslið hevur havt eyka venjingar áðrenn oyggjaleikirnar, men tá hon ikki venur við landsliðnum, verður vant sum vanligt.
Marý vann FM í lop og á bita í ár, men hon gjørdist nummar tvey í kategoriini “all around.”
- Eg havi vónir um onkur heiðursmerki. Føroyar plagar at klára seg væl í lop. Vit hava eisini tikið okkum nógv fram í hinum amboðunum, so tað verur spennandi.


text:
Venjingarlegur
Páls Høll hevur bestu umstøður til venjingarlegur í Føroyum. Umframt venjing á langgeil (50 m. hyli), so eru venjingarmiðstøð og vælverudepil í Páls Høll. Umstøðurnar til ítróttarfólk og venjarar eru sostatt framúr góðar.
Kostnaðir í samband við venjingarlegur
Banaleiga: 200 kr. pr. bana pr. tíma
Harumframt einstaklingagjald: 20 kr. pr. persón pr. dag (verður vant fleiri ferðir um dagin, er bara 1 gjald)
Venjingar-miðstøð: 40 kr. pr. persón pr. dag
Páls Høll kann eisini skipað fyri yvirnátting, mati og flutningi í Vági og í samband við Smyril.
Ring til okkum og fáa eitt prát um venjingarlegur og kostaðir.


text:
Í Barnarættindasáttmálanum eru 54 lógargreinir. 41 av teimum snúgva seg um rættindi hjá børnum. Tað er týdningarmikið at minnast til, at saman við rættindunum fylgir eisini ein ábyrgd at virða rættindini hjá øðrum.
Summar av lógargreinunum eru meiri viðkomandi fyri børn í Føroyum enn aðrar. Til dømis hevur lógargrein 38 ikki nakað beinleiðis við børn í Føroyum at gera, tí hon snýr seg um børn, sum verða brúkt sum hermenn. Hendan lógargrein hevur tí størri týdning fyri børn í ávísum londum í t.d. Afrika. Í hesum bóklingi eru nakrar lógargreinir í Barnarættindasáttmálanum lýstar, sum kunnu hava týdning fyri børn í Føroyum.
Tær fýra høvuðsreglurnar
Fýra av lógargreinunum í Barnarættindasáttmálanum eru høvuðsreglur. Tað merkir, at tá tú lesur hinar reglurnar í Barnarættindasáttmálanum, skulu tær altíð verða lisnar saman við teimum fýra høvuðsreglunum. Høvuðsreglurnar eru:
* lógargrein 2, sum sigur, at tú hevur rættindi – uttan mun til hvussu tú sært út, hvat tú trýrt uppá, og hvar tú kemur frá.
* lógargrein 3, sum sigur, at vaksin skulu gera tað, sum er best fyri børn.
* lógargrein 6, sum sigur, at tú hevur rætt at liva – og tað landið, sum tú býrt í, skal hjálpa tær at hava eitt gott lív.
* lógargrein 12, sum sigur, at tú hevur rætt til at hava tína egnu meining, og hana skulu tey vaksnu virða.


text:
GRANNARDagfest 14-12-2016
Í dag verður blaðið “Grannar”, sum Bústaðir gevur út, borið í hvørt hús í landinum.
Blaðið inniheldur greinar um nakrar av býlingunum hjá Bústøðum. Eisini koma ymisk fólk til orðanna – landsstýriskvinnan í bústaðamálum, formaðurin í MFS og forkvinnan í Sinnisbata. Í blaðnum kann eisini lesast, hvat orkuserfrøðin sigur, hví Bústaðir byggja grønt, umframt greinar og yvirlit eru, sum lýsa virksemið hjá Bústøðum.
Til ber eisini at taka blaðið niður her sum pdf.
Góðan lesihug


text:
- Tíðindi, mentan og ítróttur
ES við móttiltøkum
BBC skrivar, at ES hevur gjørt ein lista upp á 10 síður við amerikanskum vørum, sum skulu tollast. Talan er eitt nú um Harley Davidson-motorsúkklur og nógvar ymsar matvørur.
Eisini ætlar ES at kæra málið til Alheims Handilsstovnin, WTO.
Donald Trump hevur sagt, at tollurin skal verja amerikanskar stálframleiðarar, og at hetta er alneyðugt fyri landsins trygdarstøðu.
Franski forsetin, Emmanuel Macron, ringdi sambært BBC í gjárkvøldið til amerikanska forsetan og segði honum, at tollurin er "ólógligur", og somu vending brúkar formaðurin í altjóða handilsnevndini hjá ES-parlamentinum, Bernd Lange.
Hann sigur, at avgerðin hjá Trump vísir, at forsetin ikki er sinnaður at halda galdandi reglur.
Peter Altmaier, sum er týskur búskaparmálaráðharri, vónar, at eitt sterkt móttiltak frá ES fer at fáa Donald Trump at umhugsa sína avgerð av nýggjum.
Sí eisini


text:
Nær byrjaði tú við flogbólti?
Eg byrjaði uml. fyri 14 árum síðani, Í 1999, tá ið eg gekk í 1. flokki. Brynhild Dam og eg vóru góðar vinkonur frá barnagarðinum, og tá ið vit komu í skúla gingu vit í paralell. Hon spurdi meg tá, um eg ikki hevði hug at royna at spæla flogbólt. Og um eg minnist rætt, so var eg seld frá fyrstu venjing. ☺
Hví valdi tú flogbóltin?
Eg royndi eisini fleiri aðrar ítróttargreinar so sum: Fimleik, fótbólt og hondbólt, men tað hevur altíð veri flogbólturin sum hevur fangað meg. Flogbólturin er bara ein fantastiskur ítróttur uppá allar mátar.
Hvørjum liðum hevur tú spælt við?
Fleyr og Holte IF.
Hvat fyri positión dámar tær best at spæla á vøllinum?
Kantur.
Hvør er títt flogbólts idol?
Ígjøgnum øll míni flogbólts ár hevur tað altíð veri Karin Mikkelsen, og nú eisini Mia Kloth (fyrrverandi libero hjá Holte). Eg elski teirra tilgongd til flogbóltin og báðar eru fantastiskir flogbólts leikarir.
Hvat er títt besta flogóltsminni?
Eg kann ikki bara velja eitt, men at sleppa at spæla í danmark við Holte 2012-2013, er eitt sera gott flogbóltsminni eg havi. Eisini at vinna gull bæði í Álandi 2009 og Bermuda 2013 eru heilt serligar løtur. Og so eisini at vinna silvur í NEVZA kappingini, við U19 í 2011, tá ið hon var hildin í Føroyum.
Hvat er títt ringasta flogbóltminni?
Tey eru ikki nógv tí tali ☺, men tey mugu vera: at tapa steypafinaluna í 2009 og at tapa finaluna á oyggjaleikunum í 2011 Í Isle Of Wight.
Hvat eru/vóru tínir bestu eginleikar á vøllinum?
Móttøkan og smash, haldi eg.
Hevur tú nøkur góð ráð til onnur, sum vilja spæla flogbólt?
Elska flogbóltin, møti upp til venjingarnar og altíð stremba eftir at blíva betur. Royni eisini altíð at hava eina positiva tilgongd til alt, og læri at brúka høvdi ☺.
Álopspæl ella verjuspæl?
Heilt sikkurt álopspæl ☺.
Hvar sært tú teg um 10 ár?
Eg spæli enn flogbólt ella havi okkurt við flogbóltin at gera, men eg dugi ikki at siga hvar.
Hvør skal svara næstuferð?
Birita Joensen.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
1. maidagshald í Vestmanna
27.04.2016
Høgni Hoydal og Hanus Kamban røða 1. mai í Vestmanna
Triðja árið á rað verður skipað fyri 1. mai-haldi í Vestmanna. Tiltakið verður sunnudagin kl. 16.00 - og hesaferð á sonevnda “Reyða Torginum” í Vestmanna.
Røðarar verða Høgni Hoydal, landsstýrismaður, og Hanus Kamban, rithøvundur.
Vestmanna Hornorkestur fer at spæla.
Hini bæði árini frammanundan hevur 1.mai-haldið verið í gomlu sýslumanshúsunum, men tað vóru so nógv, ið komu at lýða á, at tað var ov trongligt innandura. “Reyða Torgið” er væl hóskandi til almenn tiltøk, og har er eisini vanligt at koma saman, tá jólatræðið verður tendrað. Ein kaffimunnur verður at fáa í ungdómshúsinum Staðnum beint yvirav.
Øll eru hjartaliga vælkomin
Vestmanna Arbeiðarafelag og Norðstreymoyar Javnaðarfelag
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Sigrid Tróndarson 21.08.2001 (14:08)
Stýrdi Mix Team Statoil/Glerup ?Statoil Kappingina?
Aftursvar til grein í Dimmalætting nr. 154 týsdagin 14. august 2001
Rógvi Johansen
Lat meg sláa fast við 10? seymi at vit trektu okkum úr kappingini, fyri at Jens Glerup ikki skuldi oyði-leggja kappingina fyri teimum donsku gestinum og teimum donsku súkklarum og longri er tann søgan í verðuleikanum ikki.
Men efturfylgjandi er hon vorin nógv truplari hjá lesarinum og okkum sjálvum at skilja, vit hava ikki haft møguleika frá fjølmiðlinum, at fáa okkara sjónarmið fram á ein sakligan hátt, eg loyvi mær at kalla tað sera vánaligan journalistik, Fjølmiðlanir í hesum føri Dimmalætting viðgerð eitt álvarsligt mál á tann hátt, at bert annar parturin fær sínu sjónarmið fram, tí síggji eg tað sum einasta møguleika, at skriva eitt lesarabræv, sum eg vóni verður rætt endurgivið.
Lat meg byrja við tí partinum sum snýr seg um lið-koyring. Eg vil undirstrika at vit ikki koyrdi sum eitt lið, undir Statiol Kring Føroya kappingini 2001. Jens Glerup sigur at hann hevur gjørt øllum greitt, at tað ikki er loyvt at koyra sum lið, og tá áttu allir súkklarar at virða hesar reglunar. Jens hevur ongatíð yvirhøvur kunna meg um hettar, hann sigur beinleiðis ósatt.
Lið koyring
»Um man hugsar um liðkoyring, so sigur Jens Glerup nakað soleiðis í SVF.:
-så kan man sammenkæde det, at man kører i ens tøj, sammen med at man også kører som et hold. Og de fik tilbudet om at stille op i deres normale tøj, men det ville de ikke acceptere.
Vit duga ikki at síggja munin á at koyra í eins neutralum klæðum (uttan Shell merkjum á) ella klæðum við Shell merkjum á, vit vildu hóast alt verði teir somu menn í eins klæðnadrakt, útfrá hesum kan man eisini draga tað niðurstøga, at tað var júst klæðnadraktin við Shell merkjunum á, sum var trupulleikin«.
Fyri ein ordans skuld, kan nevnast at tað ikki bert vóru vit sum koyrdi í eins klæðnadrakt, td. Hevði vinnarin av kappingini, fleiri av sínum liðfeløgum við í kappingini, men teir kunnu óivað ikki »sammenkædes som et hold«!!!
Fyri tað næsta so stendur tað ongastaðini í reglugerðini, at tað ikki er loyvt at koyra sum eitt lið, reglugerðin er at finna á heimasíðuni hjá TSF.
Fyri tað triðja so er tað avgjørt ikki tað sum TSF signalerar, tá teir royna at selja kappingina, her er ein partur av einari grein sum hevur staðið á heimasíðini hjá TSF:
For et hold er der desuden en chance for at gøre sig taktiske overvejelser ud over det sædvanlige:»man må holde sig til når det sker, og man kører ikke hinanden ind«. Og mon ikke der er nogle klubber derude der kan danne et hold, evnt. På tværs af klasserne (junior, begynder, dame b, c, dame a,b,)? Der er noget at lære her.
Í faldarnum sum TSF. hevur gjørt til áhugaðir súkklarar stendur m.a.:
For tiden spænder styrken på vores egna ryttere fra den seriøse motionist til A-ryttere på DCU team.
Vi søger derfor fremmede ryttere, af tilsvarende styrke, så alle vores hjemlige ryttere får modstand på deres niveau.
Um luttakarar fáa fatan av at tað ikki má koyrast sum lið, so skilji eg einki!
At ein induviduel kapping er torfør at fyriskipa og at orðið »induviduel« tað ikki verður tikið so bókstavligt, viðganga fyriskiparnir av størstu donsku býarkappingini -Grand Prix CSC-Scandihealth, teir skriva m.a. um CSC-Scandihealth kappingina:
-Det er et induviduelt løb, hvilket vil sige, at der i teorien ikke bliver kørt for holdene.
Det bliver der nu nok alligevel, for jeg tvivler på, at rytterene på et hold vil køre alt for hårt på hinanden.
Samtidig er der jo også lidt revalisering mellem de CSC-Tiscali og Team Fakta, så mon ikke at vi får noget samarbejde at se trods alt, vurderer Jesper Tikiøb.
Eftir hesa kapping, úttalar Tyler Hamilton seg soleiðis: -Jeg nyder at køre i Danmark, og med en holdkammerat i front var der jo ikke nogen grund til at jeg skulle til at stikke efter de førende, sagde Hamilton.
Havast skal í huga at kappingin sum Tyler Hamilton luttók í var ein induviduel kapping, eins og eg havi hoyrt at Statiol Kring Føroyar kappingin skuldi verða skipa sum, sjálvt um eg ongatíð eri kunnaður um hettar og eið heldur havi sæð hettar í reglugerðini fyri kappingini.
Ein kendur maður segði einaferð:
Man skal ikke tro, men skal vide
Hettar førir meg inn á tað sum stendu í greinini í Dimmalætting, -Hvussu ber tað so til at øll halda teir koyra sum eitt lið?
Hvør er tað sum heldur at vit koyrdu sum eitt lið, vita tey tað ikki, ella halda tey tað?? Eg spyrji bara!
Síðani verður víst á Eysturoyarteinin. Her stendur at lesa: Har var tað rættuliga skjótt, at teir tríggir ákærdu daninir vóru væl frammanfyri høvuðsbólkin.
Lesarin eigur at hava í huga, at her var eingin sum var ákærdir fyri nakað, tað einasta sum var skeivt í eygunum á m.a. Jens Glerup, var at Shell stóð á klæðunum.
Jens Glerup og Gunnra Dahl-Olsen gerða sær stóran ómakað, at greiða lesarnum frá hvussu eitt lið er skipað og vísa til Tour de France, og hettar megna teir rættiliga illa at greiða frá, teir gloyma bert at nevna at høvðus sponsorin fyri Tour de France er ein Franskur peningarstovnur, skuldi teir forbjóða súkklarum sum vóru sponsoreraður av øðrum peningarstovnum at luttikið í Tour de France!! eg vil ikki viðgerða hvussu teir koyra í Tour de France, og tað er eisini púra óviðkomandi fyri kappingina SKF.
Eg verði mest sum saman mettur við Lance Armstrong, eg eri ikki sørt smigraður av hesum, men eg eri kortini ikki samdur við Jens og Gunnar.
Í hesum førinum hevur liðið hjá Armstrong (les Rógva Johansen) koyrt fýra minuttir frá Armstrong sum skuldi forsvara sigurin frá í fjør, er hettar logiskt fyri lið-koyring? Síðani verður Armstrong (les Rógvi Johansen) ákærdur fyri at koyra sum eitt lið (tað má verða eitt, eitt mans lið) tí at eg sat aftast í bólkinum alla tíðina og eisini skuldi eg koyrt alt og øll inn, Hettar er ósatt.
Rætt er at eg siti í bólkinum hvar m.a. hesir sita. Anders Michaelsen sum hevur føraratroyggjan, Gunnar Dahl-Olsen, Bogi Kristiansen, Johan Brend, Sevrri Mohr Edvinsson, Anders Klinkeby, Jan Gøttrup o.s.f. haldi at tað vóru einir 10-12 mans í bólkinum, eftur at vit høvdu koyrt upp um Eiðisskarð og tann stóra útskiljingin hevði verði.
Um Jens og Gunnar meina at tað var mín uppgáva at skapa kappingina, so vita teir ikki hvat súkkling snýr seg um, eg hevði ikki føraratroyggjuna, tað hevði Anders Michaelsen og sostatt lá uppgávan hjá honum, Jens og Gunnar gerða sær stóran ómakað at greiða frá hvussu Tour de France er skipað, so áttu teir eisini at vita at tað var Armstrong sum skuldi halda skil á kappingini, tí hann var í føraratroyggjuni.
Eg síggji stóra æru at koyra sum eg gerði og tað er at verða skapandi og áloypandi, ikki at koma til úrslit uppá bíligasta hátt, men loypá á og vísa styrkji, eg lá avgjørt ikki og hugnaði meg aftast í bólkinum, sum onkur annar gjørdi og bert gjørdi ein vørr tá eg rørdi á meg. Eg verði ákærdur fyri at koyra súkklarar inn, eg loyvi mær at spyrja hesar menn, vita tit yvirhøvur hvat ein súkklukapping snýr seg um!!
Vell, eg var komin avstað frá bólkinum saman við Gunnar Dahl-Olsen, men Gunnar vildi ikki koyra saman við mær, hann vildi hava hinar upp aftur, hví? (koyrdu teir sum eitt lið)? Eg leyp á fleiri ferðir td. Eftur at vit høvdu verði í Lervík eg komi avstað á tí gamla vegnum og økji til fletið, men tá setur Bogi Kristiansen sínar soldatar ígongd og eg verði koyrdu inn aftur á veg niðan á Gøtu Eiðið, síðani koyrur hann kontra á meg, eg fari eftur honum, vit fáa eitt stórt hol niður til høvðusfeltið, og eg royni at fáa Boga at samstarva, men hann vil ikki koyra, hann vil hava »sínar menn« við og ikki sita einsamallir við mær, hvør koyrur sum lið?
Eg loypi á fleiri ferðir inn eftur Skálafjørðinum, men verði koyrdir inn aftur hvørja ferð. Tá vit nærkast Runavík (Statoil støðina) koma ordrar frá Boga Kristiansen, sum situr aftast í feltinum og brádliga sita 6-8 mans og føra felti ann, við høgari ferð, eg seti meg tá aftan fyri teir og tað er fyrst tá at eg eri so aftarliga í feltinum og tað havi eg loyvi til, eg skal ikki spyrja hvørki Jens ella Gunnar um loyvi til hettar.
Á veg inn ímóti Toftum setur Bogi seg aftarliga í feltinum, Anders Klinkeby verður sendur avstað, eg lati ikki Anders koyra og fari eftur honum, minnast skal til at vit tá bert koyra um at fáa eina so góða plasering sum gjørligt, tí teir fremstu eru tá uml. fýra minnuttir framman fyri okkum, so teir koma vit ikki upp til.
Tá eg eri koyrdur eftur Anders, kemur Bogi eftur mær (lið koyring?) Anders verður sendur avstað fleiri ferðir og eg fari eftur honum, men tær ferðir eg royni at koyra, so finnur allir bolkurin útav at koyra meg inn.
Á seinasta umfari inni í Runavík koyrur Bogi Kristiansen avstað (aftasti maður í feltinum næstan allan teinin) eingin fær eftur Boga, so eg fari sjálvur og Anders kemur beinanvegin uppá hjól hjá mær og har liggur hann til vit næstan hava fingið Boga aftur, tá koyrur Anders frá mær, upp til Boga og setur ferðina niður soleiðis at Bogi kan koma uppá hjól hjá honum og teir koyra síðani teir seinastu metranir í mál, hettar hendir stutt innan mál og ein og hvør sum hevur skil fyri súkkling, eigur at hava lagt hettar til merkis, er hettar ikki lið koyring, so veit eg ikki!!
Avgerðin í kappingini verður faktisk gjørd av nevndarliminum í TSF Esmar Joensen, stutt eftur at kappingin er byrja, ætlar hann sær at fara at pissa og koyrur tí frá feltinum saman við m.a. Janus Jørgensen, Jákup Johansen, Ken Holmquist og Beinur Rasmussen teir fáa stórt hol, tí eingin fær eftur teimum, seinni koyrur René Jochumsen stillisliga upp, eingin fær eftur honum, allir sita og ansa eftur mær, eg siti tá mitt í feltinum og sleppi onganveg, Mix Team Statoil/Glerup ansa eftur mær, soleiðis byrjar kappingin.
Úr fremsta bólkinum, hava Ken Holmquist og Jákup Johansen úttala, at teir merkti onki til at tað var koyrt sum lið, teir vóru bara ikki sterkir nokk til at sita í hasum bólkinum.
Í klassastovuni har vit vanliga sova, verður fundurin við Jens Glerup hildin, Jens greiður frá at hann var ikki nøgdur við at vit koyrdu í búnum hvar Shell stóð á, hann kom eisini inn á at tað ikki var loyvt at koyra sum eitt lið.
Vit settu honum spurningin, um hann eftur hesar báðar dagarnar, sum vóru farnir av kappingini, hevði sæð nakað tekin uppá at vit koyrdu sum eitt lið.
Jens viðgekk at tað hevði hann ikki sæð nakað tekin uppá:
(-jeg kan ikke påpege noget i retning af, at i har kørt sum et hold, Bogi, Anders og de andre sov bare i timen, derfor stod der tre ryttere iført Shell logo på skamlen).
Hettar eru orðini Jens brúkti.
Jens tvørturímóti, róstu teimum trimum fyri sera flotta koyring, serliga rósti hann Jannik Petersen, sum einsumallir var koyrdur upp til teir fremstu. Jens metti ?ikke fejlagtigt at Jannik var den stærkeste rytter i feltet.
Hinvegin sigur Jens Glerup at tað vóru ikki klæðini sum var órsøkin til hansara framferðahátt, men Jens sigur ?antin fara tit úr Shell-troyggjunum ella gavst eg (sit.Dimmalætting nr.154).
Hann vil efturfylgjandi verða við at vit hava koyrt sum lið, og tað at Shell stóð á búnunum, ikki var trupulleikin, men um vit fóru úr Shell búnunum, vildi hann ikki fara úr kappingini, men hettar skiltu vit ikki, tí vit vildu verði akkurát teir sumu og eisini í somu búnum, men bara uttan Shell logo á, var trupuleikin so ikki júst tað, at Shell stóð á búninum!
Eg eri skelkaður yvir tað sum Jens Glerup síðani er komin fram við, hann sigur beinleiðis ósatt, tað er ræðandi at hugsa sær, at ein maður sum Jens hevur ein sovornan framferðahátt.
Fundurin við Jens Glerup hóskvøldið kl. Uml. 22.00
-Stiller i op i Shell tøj i morgen, trækker jeg mig tilbage som arrangør af løbet
»i får 10 minutter til at træffe en afgørelse« og so gekk hann út úr klassastovuni. 10. minnuttir seinni kom Jens Glerup inn aftur til okkum, vit høvdu illa nokk fingið hugsa okkum um og spurdi tí um vit kundu fáa høvi til at umhugsa hesa støðu eitt sindur longri.
Jens var eitt sindur trekur, men gav okkum tó loyvi til at tosa eitt sindur saman, men vit skuldi ringja til hann, so skjótt sum vit høvdu nakað at siga honum.
Fund við formannin í TSF
Fundast bleiv okkara millum, men vit mettu at rættast var at venda okkum til formannin í TSF. Gunnar Dahl-Olsen.
Tá vit høvdu tosa aftur og fram, vóru vit komnir til eitt vegamót og metti at frægast var at ringja til Jens Glerup, hettar var uml kl. 24.00
Jens hevði tá ongan áhuga yvirhøvur at tosa við okkum, hann bað okkum ringja næsta dag eftur kl. 9.00!! Vit vóru skelkaðir yvir hettar svar, vit royndi at finna eina loysn á hesum trupuleika og so vildi hann als ikki tosa við okkum, vit skuldi eftur ætlan koyra súkklukapping dagin eftur og tí áttu vit fyri langari tí síðani at ligið í okkara song.
Tað skal sigast at uppá fyrispurning um at koyra í klæðnadragt við Shell merkjum á, hevur formaðurin í TSF Gunnar Dahl-Olsen, givið loyvi til at koyra í klæðnadragt hvar Shell stóð á.
Nú sigur formaðurin, at hann kanska ikki hevur verði nágreiligur nokk, tá hann á sinni gav okkum loyvi til at koyra í hesum klæðnum. Altso hevur hann sagt eitt og meint nakað heilt annað.
Á fundinum við formannin í TSF. fáa vit fatan av, at um Jens Glerup ikki framhaldandi er við í kappingini, so kan vantast at kappingin steggar heilt, ein onnur loysn sum formaðurin kom inn á, var at teir efturfylgjandi dagarnar kundu skipast sum einkultstartar, hettar vildu vit ikki verða við til, vit eru hóast alt seriøsir ítróttarmenn, sum koyra á hægsat støgi í danmark, um okkara klæðnadragt var trupleikin hjá Jens Glerup, vildu vit trekkja okkum úr kappingini, soleiðis at Jens Glerup ikki skuldi oyðuleyggja kappingina fyri allar teir donsku luttakararnar, teir høvdu hóast alt goldi nógvan pening fyri at luttaka í kappingini og brúktu sína feriu uppá hettar tiltak.
Jens fær okkara avgerð at vita
Vit báðaði Jens frá okkara niðurstøðu fríggjadagin tann 20 juli uml. kl. 11.30 svarið frá Jens var rættiliga stutt: - det er en rigtig god idé, så kan jeg tage til Sandø om en time. Tann gløggi lesarin hevur kanska lagt til merkis at Jens Glerup, tá longu hevði eina stóra grein í Sosialinum sama kvøld, dead line á Sosialinum er uml. Kl. 13.00 og blaðið verður prenta kl. 14.00 so hann hevur gjørt skjótt av, ella hevði hann fyri langari tíð síðani, fyrireika eina grein til bløðini?
Efturfylgjandi er sakin um Rógva, Janus, René og Jannik, vorin ein heilt onnur enn tað náttina sum vit fingu tað sonevnda »ultimatum« frá Jens Glerup.
Jens Glerup hevur úttala seg til fjølmiðlanir, at vit ikki eru vóru við í kappingini, tí vit koyrdu sum eitt lið og at hettar er órsøkjin til allan ruðuleikan, her sigur Jens beinleiðis ósatt.
Hvat viðv. Spurningin um at eg skal hava spurt biðji Gunnar um at verða á »Team Shell« er skeivt. Gunnar er spurdur um hann vildi verða við til at prominera Shell, sum eina einheit og koyra í eins klæðnadragt, tað er tað sum liggur í tí, og soleiðis eru sponsorratir nú einferð sett saman, Gunnar er sjálvur sponsorerðaur av Føroya Shell, og eftur mínari metan átti hann at røkt sín sponsor betri, enn hann higartil hevur gjørt. At Gunnar útleggir tað á ein annan hátt, má standa fyri hansara egnu rokning.
Hinvegin er tað eisini ræðandi at hugsa sær at formaðurin í TSF Gunnar Dahl-Olsen, sigur seg sita inni við vitan, um at tað eru súkklarar, sum ætla sær at koyra saman sum lið og hann einki gerð við tað, men kemur sníkjandi fram við tí í bløðnum, eftur at kappingin er liðug, hettar líkist alt meira reinvaskan av skitnum fingrum.
Hvat viðv. Framtíðina fyri kappingina, veit eg ikki, men eitt er púra víst, man kan ikki siga við td. eitt Fótbóltslið, at tit stilla upp við 22 monnum til dyst, men tit mugu ikki spæla saman sum lið, kemur annað »liðið« framum, so má hin málverjin ikki taka bóltin, men má lata hann fara inn í málið, tí annars verður hann mettur at spæla sum eitt lið.
Hettar er ikki lætt at skilja og eg skilji tað heldur ikki sjálvur, men skal nøkur framtíð verða fyri kappingina, og hava Jens Glerup og TSF hava áhuga í at menna føroyska súkkling, so má avgerð fella, um tað skal verða ein kapping, sum bert umfatar motionistar, ella ein kapping sum er fyri seriøsar súkklarar og súkklarar sum koyra á høgum støgi.
Súkkling er avgjørt ikke en banal einmans ítróttargrein, men ein lið ítróttargrein, hvar man kan hava ómetaliga stóra nýttu av hvørjum ørðum og tað vita fólk óivað eisini, við hesum vóni eg at Føroya fólk og nevndarlimir í TSF sum ongatíð eru kunnaðir um okkara sjónarmið, hava fingið ein annan infaldsvinkul á hesum óhugnaliga málið.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her